**Приложение 2**

**Проект**

**ПРИЛОЖЕНИЕ № ………. КЪМ РЕШЕНИЕ № …………**, ВЗЕТО НА ЗАСЕДАНИЕ НА ОБЩИНСКИ СЪВЕТ ТРЯВНА НА **……………** Г**.**, ПРОТОКОЛ № ……………..

**ОБЩИНА ТРЯВНА**

**ПРОГРАМА**

**ЗА УПРАВЛЕНИЕ НА ДЕЙНОСТИТЕ**

**ПО ОТПАДЪЦИТЕ НА ТЕРИТОРИЯТА НА ОБЩИНА ТРЯВНА**

[](http://www.ecobulpack.com/uploads/image/Kont-Targov2.JPG) [](http://images.google.bg/imgres?imgurl=http://sg.stroitelstvo.info/showimg.php?filename=zx500_612921.jpg&imgrefurl=http://sg.stroitelstvo.info/show.php?storyid=612919&usg=__s34_e3bKOqbTW6k5T9W1nHfPOOo=&h=331&w=500&sz=74&hl=bg&start=5&um=1&itbs=1&tbnid=bTH2gx8laV3syM:&tbnh=86&tbnw=130&prev=/images?q=%D1%81%D0%B5%D0%BF%D0%B0%D1%80%D0%B8%D1%80%D0%B0%D1%89%D0%B0+%D0%B8%D0%BD%D1%81%D1%82%D0%B0%D0%BB%D0%B0%D1%86%D0%B8%D1%8F&um=1&hl=bg&tbs=isch:1) [](http://images.google.bg/imgres?imgurl=http://www.business.bg/d-prdimages/10965/pic2.jpg&imgrefurl=http://www.business.bg/f-10965/krest-grup-eood.html&usg=___jG0dx9uZMw0EQCJiIOS-uTEmqk=&h=211&w=290&sz=19&hl=bg&start=27&um=1&itbs=1&tbnid=hWlFQUUzskA2WM:&tbnh=84&tbnw=115&prev=/images?q=%D1%80%D0%B5%D1%86%D0%B8%D0%BA%D0%BB%D0%B8%D1%80%D0%B0%D0%BD%D0%B5&start=20&um=1&hl=bg&sa=N&ndsp=20&tbs=isch:1)

[](http://greenbudget.files.wordpress.com/2009/03/hands_in_compost.jpg)

**[](http://www.alabamaaitc.org/spring00/images/phototurning.gif) [](http://images.google.bg/imgres?imgurl=http://www.sbprojectcleanwater.org/images/WQathome/earth_machine_large.jpg&imgrefurl=http://www.sbprojectcleanwater.org/wqathome.html&usg=__KcO9VjyiCI953Zkg-oDaiaPZSNo=&h=462&w=350&sz=65&hl=bg&start=41&um=1&itbs=1&tbnid=XCV9cN9YoRZeGM:&tbnh=128&tbnw=97&prev=/images?q=%D0%BA%D0%BE%D0%BC%D0%BF%D0%BE%D1%81%D1%82%D0%B8%D1%80%D0%B0%D0%BD%D0%B5&start=40&um=1&hl=bg&sa=N&ndsp=20&tbs=isch:1)**

**Период на действие на програмата 2014г. - 2020 г.**

**СЪДЪРЖАНИЕ**

[I. Въведение 4](#_Toc437504266)

[II. Анализ на състоянието на управление на отпадъците в Община Трявна и основни изводи 9](#_Toc437504267)

[III. Основни изводи от анализа на инфраструктурата за отпадъците. 24](#_Toc437504268)

[IV. SWOT анализ 26](#_Toc437504269)

[V. Цели на плана за управление на отпадъците и подпрограми за неговото постигане. 28](#_Toc437504270)

[Общинска програма за предотвратяване образуването на отпадъци 30](#_Toc437504271)

[Общинска програма за достигане на целите за подготовка и повторна употреба и за рециклиране на битови отпадъци от хартия, метали, пластмаса и стъкло. 44](#_Toc437504272)

[Общинска програма за достигане на целите и изискванията за биоразградимите отпадъци в т.ч. за биоотпадъците. 50](#_Toc437504273)

[Общинска програма за достигане на целите за рециклиране и оползотворяване на строителни отпадъци и отпадъци от разрушаване на сгради 59](#_Toc437504274)

[Общинска програма за достигане на целите за рециклиране и оползотворяване на масово разпространени отпадъци. 65](#_Toc437504275)

[Общинска програма за подобряване на йерархията на управление на другите потоци отпадъци и намаляване на риска за околната среда от депата за битови отпадъци 71](#_Toc437504276)

[Общинска програма за подобряване капацитета на Община Трявна за управление на отпадъците и подобряване на качеството на информацията, подпомагаща вземането на информирани управленски решения 84](#_Toc437504277)

[Общинска програма за подобряване информираността и участието на населението и бизнеса относно дейностите по управление на отпадъците 89](#_Toc437504278)

[VI. Координация с други планове и програми 93](#_Toc437504279)

[VII. Система за наблюдение и контрол на изпълнението на Общинската програма за управление на отпадъците 2014-2020 г. 96](#_Toc437504280)

**СПИСЪК НА СЪКРАЩЕНИЯТА**

|  |  |
| --- | --- |
| ЕК | Европейска комисия |
| ЕС | Европейски съюз |
| ЗМДТ | Закон за местните данъци и такси |
| ЗООС | Закон за опазване на околната среда |
| ЗУО | Закон за управление на отпадъците |
| ЗУТ | Закон за устройството на територията |
| ИАОС | Изпълнителна агенция по околна среда |
| ИТ | Информационни технологии |
| ИУГ | Излезли от употреба гуми |
| ИУЕЕО | Излязло от употреба електрическо и електронно оборудване |
| ИУМПС | Излезли от употреба моторни превозни средства |
| МОСВ | Министерство на околната среда и водите |
| МРО | Масово разпространени отпадъци |
| НСРР | Национална стратегия за регионално развитие |
| НУБА | Негодни за употреба батерии и акумулатори |
| НУАБА | Негодни за употреба автомобилни батерии и акумулатори |
| НУИБА | Негодни за употреба индустриални батерии и акумулатори |
| НУПБА | Негодни за употреба портативни батерии и акумулатори |
| ОПОС | Оперативна програма "Околна среда" |
| ОСР | Отпадъци от строителство и разрушаване |
| ПЗР | Преходни и заключителни разпоредби |
| ПО | Предотвратяване на отпадъците |
| ПСОВ | Пречиствателна станция за отпадъчни води |
| ПУДООС | Предприятие за управление на дейностите по опазване на околната среда |
| ПУП | Подробен устройствен план |
| РДО | Рамкова директива за отпадъците |
| РИОСВ | Регионални инспекции по опазване на околната среда и водите |
| РСМ | Рециклирани строителни материали |
| РСУО | Регионални сдружения за управление на отпадъците |
| ОПУО | Общински план за управление на отпадъците |
| ТБО | Такса битови отпадъци |
| УОЗ | Устойчиви органични замърсители |

# I. Въведение

Програмата за управление на дейностите по отпадъците на Община Трявна се основава на следните основни принципи:

• *“Предотвратяване”* - образуването на отпадъци трябва да бъде намалено и избегнато, където това е възможно.

• *“Разширена отговорност на производителя” и “замърсителят плаща”* – лицата, които образуват или допринасят за образуването на отпадъци или замърсяват околната среда или сегашните притежатели на отпадъците трябва да покрият пълните разходи за третиране на отпадъците и да ги управляват по начин, който гарантира висока степен на защита на околната среда и човешкото здраве.

• *“Превантивност”* – потенциалните проблеми с отпадъците трябва да бъдат предвиждани и избягвани на възможно най-ранен етап.

• *“Близост” и “самодостатъчност”* – отпадъците трябва да бъдат обезвреждани възможно най-близко до мястото на тяхното образуване, като отпадъците, генерирани в ЕС, трябва да бъдат третирани в рамките на общността.

• *„Участие на обществеността“* – съответните заинтересовани страни и органи, както и широката общественост имат възможност да участват в разработването на плановете за управление на отпадъците и на програмите за предотвратяване на отпадъците и имат достъп до тях след разработването им.

Програмата е динамичен и отворен документ. Тя ще бъде периодично допълвана съобразно настъпилите промени в приоритетите на общината, в националното законодателството и други фактори със стратегическо значение.

Очаква се разработената програмата да окаже съществен принос за ефективно използване на ресурсите и намаляване на вредните въздействия на отпадъците върху околната среда. Основното предназначение на ПУО е да осигури практически инструмент за Oбщина Трявна за планиране и аргументиране на най-ранен етап на необходимите ресурси, мерки и действия с цел предоставяне от общината на необходимите качествени услуги по управление на отпадъците за населението и бизнеса и да подобри управлението на отпадъците в съответствие с общоевропейската йерархия на управлението на отпадъците.

От гледна точка на познаване на йерархия на управление на отпадъците както от вземащите решения, така и от гражданите и от бизнеса, от особена важност е да се знаят ключовите характеристики на йерархията на управлението на отпадъците.

**Йерархия на управление на отпадъците**



* Какво означава ***„*** *предотвратяване****“***

Законодателството дава следното определение за предотвратяване: „Мерките, взети преди веществото, материалът или продуктът да стане отпадък, с което се намалява:

* количеството отпадъци, включително чрез повторната употреба на продуктите или удължаването на жизнения им цикъл
* вредното въздействие от образуваните отпадъци върху околната среда и човешкото здраве или
* съдържанието на вредни вещества в материалите и продуктите.

Предотвратяването е хоризонтална мярка, която обхваща всички фази на потока от материали – добив, производство, разпространение и потребление.

* Какво означава ***"****повторна употреба****"***

Законодателството дава следното определение за „повторна употреба”: „Всяка дейност, посредством която продуктите или компонентите, които все още не са се превърнали в отпадъци, се използват отново за целта, за която са били предназначени”. Повторната употреба е един от начините за предотвратяване на отпадъците; тя не е дейност по управление на отпадъка. Например, ако едно лице даде на поправка обувките си, а не ги изхвърли и след поправката ги използва отново, това е доказателство, че материалът не е отпадък.

* Какво означава ***„*** *оползотворяване****”***

Определението на термина „оползотворяване” е една от ключовите концепции на Закона за управление на отпадъците. „Оползотворяване”, от една страна, и противоположният термин „обезвреждане” заедно съставляват „третиране на отпадъците”. Всяко третиране на отпадъците може да е или дейност по оползотворяване, или дейност по обезвреждане. Нито една дейност не може да се определи едновременно като дейност по оползотворяване и обезвреждане. Накратко казано, операциите по обезвреждане са предимно операции по управление на отпадъците, които целят освобождаване от отпадъците чрез депониране, докато основният резултат на операция по оползотворяване е "отпадъкът да се използва за полезна цел чрез замяна на други материали, които иначе биха били използвани за изпълнението на конкретна функция, или подготовката на отпадъка да изпълнява тази функция в производствено предприятие или в икономиката като цяло“. Оползотворяването е разделено на три под-категории: подготовка за повторна употреба, рециклиране и друго оползотворяване.

* Какво е ***"****подготовка за повторна употреба****"***

Определението за "подготовка за повторна употреба" е: "проверка, почистване или ремонт, операции по оползотворяване, посредством които продуктите или компонентите на продукти, които са станали отпадък, се подготвят, така че да могат да бъдат повторно използвани без всякаква друга предварителна обработка". Основната разлика между "повторна употреба" и "подготовка за повторна употреба" е, че в първия случай материалът или предметът не е станал отпадък, докато в случаите на "подготовка за повторна употреба" въпросният материал е станал отпадък по смисъла на определението за отпадъци и след това чрез поправка се превръща отново в продукт, който се използва по предназначение. Примери за подготовка за повторна употреба включват ремонт на велосипеди, мебели или електрическо или електронно оборудване, от които притежателите им са се освободили като отпадък и впоследствие са ремонтирани и повторно използвани. Типичен пример са например пералните машини и друго подобно оборудване втора употреба.

* Какво означава ***„*** *рециклиране****”***

Определението за „ рециклиране" в законодателството по управление на отпадъците е: “Всяка дейност по оползотворяване, посредством която отпадъчните материали се преработват в продукти, материали или вещества, за първоначалната им цел или за други цели. То включва преработването на органични материали, но не включва оползотворяване за получаване на енергия и преработване в материали, които ще се използват като горива или за насипни дейности.”

Общата идея при рециклирането е, че един материал бива преработван с цел да се променят неговите физико-химични свойства и това да позволи той да се употребява повторно за същите или за други цели. Главната цел на Рамковата директива за отпадъците е ЕС да стане повече от "рециклиращо общество", което се стреми да избягва образуването на отпадъци и да използва отпадъците като ресурс.

Конкретните дейности по управление на отпадъка, които се класифицират като рециклиране, включват (но не само):

* Рециклиране на материали – например на пластмасови продукти или компоненти в пластмасови материали, стопяване на отпадъчно стъкло за стъклени продукти, употреба на хартиени отпадъци в заводи за хартия и др.
* Производство на компост, отговарящ на критериите за качество на продуктите. Рециклирането включва физическо, химическо или биологично третиране, което води до материал, който вече не е отпадък. Член 3 (17) на РДО не изисква никакво специално характеризиране на дейността по обработка или преработка, докато същата генерира материал, който се използва като оригиналния или за други цели и така затваря икономическия кръг на материала. Съгласно РДО изключение от това правило има при преработване в материали, които ще се използват като горива или за насипни дейности, като те се изключват от рециклирането и представляват „ друго оползотворяване“ по смисъла на РДО”.

От определението за рециклиране на РДО следва, че единствено преработката на отпадъци в продукти, материали или вещества може да се приеме като рециклиране. Преработката на отпадъци, при която се получава отпадък, който претърпява други последващи стъпки за оползотворяване, не се приема за рециклиране, а за предварително третиране преди оползотворяване. Такава дейност следва да се категоризира като „подготовка преди оползотворяване или обезвреждане” или „ предварителна обработка” преди оползотворяване. Последното включва дейности като разглобяване, сортиране, натрошаване, намаляване на обема, палетизиране, изсушаване, преопаковане, сепариране, смесване и други. Тези дейности не подхождат на никое от нивата на йерархия на отпадъците и поради това може да се разглеждат като "предшестващи" специфични типове оползотворяване. Например, биологичната преработка на отпадъци с цел стабилизиране на отпадъците преди насипни операции трябва да се класифицира като предварително третиране преди "друго" оползотворяване, а не като процес на рециклиране.

* Какво означава ***„****друго оползотворяване****”*** *и* ***„*** *обезвреждане****“***

Другите форми на оползотворяване не са споменати в частта с определенията, но са очертани в чл. 4 (1) от РДО, където след рециклиране се нареждат други форми на оползотворяване. „Друго оползотворяване” е всяка дейност, която отговаря на определението за „оползотворяване” съгласно РДО, но която не отговаря на специфичните изисквания за подготовка за повторна употреба или за рециклиране. Примери за друго оползотворяване са:

Изгарянето или съвместното изгаряне, когато основното използване на отпадъците е като гориво или друг начин за получаване на енергия. Това е операция по управление на отпадъците с оползотворяване на енергията, класифицирана като R1 в приложение II към РДО респективно R1 в приложение 2 към § 1, т. 13 на ЗУО. Това контрастира с изгарянето на отпадъци, без оползотворяване на енергия, класифицирано като операция по обезвреждане D10 в приложение I към РДО, респективно D10 в приложение 1 към § 1, т. 11 на ЗУО. За определяне дали изгарянето в инсинератори, предназначени за изгаряне на твърди битови отпадъци трябва да бъде класифицирано като R1 или D10, в съответствие с критериите за енергийна ефективност, трябва да се използва като ориентир Ръководството на Комисията.

Насипни дейности, отговарящи на дефиницията за оползотворяване вж. § 1, т. 10 от ДР на ЗУО.

Съгласно Член 3 (19) от РДО, респ. в § 1, точка 11 от ДР на ЗУО, определението за „ *обезвреждане”* е: “ Всяка дейност, която не е оползотворяване, дори когато дейността има като вторична последица възстановяването на вещества или енергия”. От това определение следва, че всяка дейност по третиране на отпадъци, която не отговаря на критериите на определението за оползотворяване по подразбиране се счита за обезвреждане. Определението „ дори когато дейността има като вторична последица възстановяването на вещества или енергия” отразява обратно идеята, че всяка дейност по оползотворяване трябва да отговаря на критерия, че „основен резултат“ е „използване на отпадъка за полезна цел“ чрез замяна на други материали, които иначе биха били използвани за изпълнение на тази цел.

##### 1. Основание и подход за изработване на общинската програма за управление на отпадъците

Програмата за управление на отпадъците се отнася за периода 2014 г. – 2020 г. и е разработена в съответствие с изискванията на чл. 52 от Закона за управление на отпадъците и в съответствие със структурата, целите и предвижданията на Националния план за управление на отпадъците. Периода й на действие съвпада с периода на действие на Националния план за управление на отпадъците. Взети са под внимание Националния стратегически план за поетапно намаляване на биоразградимите отпадъци, предназначени за депониране 2010-2020 г., Национален стратегически план за управление на отпадъците от строителството и разрушаване на територията на Република България за периода 2011-2020 г.

Подходът за разработване на ОПУО е съобразен с изискването такъв вид документ да е достъпен за разбиране от страна на неспециалисти и на широката общественост и същевременно да предоставя възможност на тесните специалисти да получат по-подробна информация.

##### 2. Съдържание на ОПУО

Предвид представения подход при разработването, ОПУО има следната структура и съдържание:

***Основен документ,*** *който съдържа:*

* Основни изводи от анализа на състоянието на управлението на отпадъците
* SWOT анализ (анализ на силните и слабите страни, възможностите и заплахите)
* Цели и подцели
* План за действие с Програми с мерки за постигане на целите:  
  *Програма* за предотвратяване на образуването на отпадъци.

*Програма* за достигане на целите за подготовка за повторна употреба и за рециклиране на битовите отпадъци от хартия, метали, пластмаса и стъкло.

*Програма* за достигане на целите за биоразградимите отпадъци, в т.ч. за биоотпадъците.

*Програма* за достигане на целите за рециклиране и оползотворяване за строителни отпадъци и отпадъци от разрушаване на сгради.

*Програма* за достигане на целите за рециклиране и оползотворяване на масово разпространените отпадъци.

*Програма* за подобряване на йерархията на управление на другите потоци отпадъци и намаляване на риска за околната среда от депата за битови отпадъци.

*Програма* за подобряване капацитета на институциите за управление на отпадъците и за подобряване качеството на информацията, подпомагаща вземането на информирани управленски решения.

*Програма* за подобряване информираността и участието на населението и бизнеса относно дейностите по управление на отпадъците.

* Координация с други планове и програми.
* Система за контрол на изпълнението, оценка на резултатите, отчети актуализация на OПУО.

##### 3. Географско покритие

Общинската програма за управление на отпадъците се отнася за цялата територия на Община Трявна.

**Географски, демографски и социално-икономически характеристики на Община Трявна**

Територия: 255 кв. км.

Население на Община Трявна към 31.12.2013 г.: 11 278 души

Средна гъстота на населението в Община Трявна към 31.12.2013 г.: 44,2 души/кв.км.

Административно Община Трявна е разделена на 1 кметство и седем кметски наместничества. В състава й влизат двата града – Трявна и Плачковци и още 104 села.

Населението, живеещо в тях, е както следва:

Гр. Трявна - 9 054 души

Гр. Плачковци и селата – 2 224 души

*Източник: НСИ*



##### 4. Времеви хоризонт

ОПУО е разработена за периода 2014–2020 г., който съвпада с периода НПУО. Периодът отговаря и на изискването на ЗУО, според който ОПУО се изготвя за период най-малко 6 години.

**Отпадъци в обхвата на ОПУО**

ОПУО включва в обхвата си следните отпадъци:

* битови отпадъци
* производствени отпадъци
* строителни отпадъци
* опасни отпадъци

##### 5. Ключови цели

ОПУО е напълно съобразен с основните цели на НПУО и съдържа следните ключови цели, за постигането на които са предвидени програми от мерки.

**Ключови цели в Сектор "Отпадъци" за Трявна**

| **Отпадъчни потоци** | **Година** | **Цел** | | | |
| --- | --- | --- | --- | --- | --- |
| **Оползотворяване** | **Рециклиране** | | **Събиране** |
| Биоотпадъци | 2016 | мин. 25% от количеството на битовите биоотпадъци образувани в региона през 2014 г. | | | |
| 2020 | мин. 50% от количеството на битовите биоотпадъци образувани в региона през 2014 г. | | | |
| 2025 | мин. 75% от количеството на битовите биоотпадъци образувани в региона през 2014 г. | | | |
| Отклоняване на битови биоразградими отпадъци от депата | 2020 | до 35 % от общото количество на същите отпадъци, образувани в Р. България през 1995 г. (общо депонирани отпадъци през 1995г. от Община Трявна – 7 976 т. от тях биоразградими 50% или 3 988 т. ) | | | |
| Битови отпадъци от хартия, картон, пластмаси, метали и стъкло | 2016 |  | | мин. 25 % от общото им тегло |  |
| 2018 |  | | мин. 40 % от общото им тегло |  |
| 2020 |  | | мин. 50 % от общото им тегло |  |
| Строителни отпадъци | 2016 | най-малко 35% от общото тегло на отпадъците | | | |
| 2018 | най-малко 55% от общото тегло на отпадъците | | | |
| 2020 | най-малко 70% от общото тегло на отпадъците | | | |

# II. Анализ на състоянието на управление на отпадъците в Община Трявна и основни изводи

##### 1. Генерирани отпадъци

На територията на Община Трявна се генерират битови, строителни, производствени и опасни отпадъци.

*"Битови отпадъци"* са „отпадъци от домакинствата“ и „подобни на отпадъците от домакинствата“.

*"Производствени отпадъци"* са отпадъците, образувани в резултат на промишлената дейност на физическите и юридическите лица.

*"Опасни отпадъци"* са отпадъци притежаващи едно или повече опасни свойства, посочени в Приложение 3 на Закона за управление на отпадъците.

*"Строителни отпадъци"* са отпадъците, получени в резултат на строителната дейност на строителни площадки, както и отпадъци от разрушаване или реконструкция на сгради и съоръжения.

**Количества отпадъци образувани на територията на Община Трявна:**

|  |  |  |  |  |
| --- | --- | --- | --- | --- |
| **Година** | **Битови отпадъци** | **Строителни отпадъци** | **Опасни отпадъци** | **Производствени отпадъци** |
| 2007 | 6884 т. | 352 т. | 0,51 т. | 8,93 т. |
| 2008 | 5746 т. | 252 т. | 0,15 т. | 4,54 т. |
| 2009 | 4 944 т. | 54, 3 т. | 3, 79 т. | 328, 72 т. |
| 2010 | 4 595 т. | 56, 33 т. | 1,376 т. | 399,07 т. |
| 2011 | 4 716 т. | 132, 67 т. | 17, 01 т. | 100, 54 т. |
| 2012 | 4 535 т. | 129, 73 т. | 3 т. | 491, 85 т. |
| 2013 | 3 402 т. | 54, 67 т. | - | 2, 93 т. |
| 2014 | 3 034 т. | 19,50 т. | - | - |

Точността на посочените данни е относителна, поради това, че тези отпадъци са постъпвали на общинското депо за ТБО на Община Трявна, на което липсва измервателно съоръжение, чрез което да се отчитат точните количества на постъпващите на общинското депо битови и строителни отпадъци. Данните за образуваните опасни и производствени отпадъци са взети от годишните отчети, постъпили от фирмите в Община Трявна.

##### 2. Събиране и транспортиране на отпадъци

##### 2.1. Вид и брой на специализираните автомобили за транспортиране на отпадъци:

1 бр. Даф СА 55-46 ХТ /произведен 2013 г./ - бобри и кофи – с вместимост 16 м3

1 бр. Мерцедес ЕВ 43-03 АС /произведен 1999 г./- кофи и бобри – с вместимост 22 м3, закупен през месец август 2010 г.

1бр. Мерцедес ЕВ 01-80 АМ /произведен 1991 г./ – кофи и бобри – с вместимост 14 м3

##### 2.2. Организирано сметосъбиране и сметоизвозване.

Община Трявна има издаден регистрационен документ № 04-РД-228-00/10.03.2014 г. за извършване на дейности по транспортиране (събиране и транспортиране) на отпадъците, посочени в таблицата.

|  |  |  |  |  |
| --- | --- | --- | --- | --- |
| **№** | **Вид на отпадъка** | | **Количество**  **(тон/год.)** | **Произход** |
| **Код** | **Наименование** |
| **1** | **2** | **3** | **4** |
| **1** | 150101 | хартиени и картонени опаковки | 70 | Отпадък получен от жизнената дейност на хората |
| **2** | 150102 | пластмасови опаковки | 50 | Отпадък получен от жизнената дейност на хората |
| **3** | 150104 | метални опаковки | 50 | Отпадък получен от жизнената дейност на хората |
| **4** | 150105 | композитни/многослойни опаковки | 50 | Отпадък получен от жизнената дейност на хората |
| **5** | 150106 | смесени опаковки | 200 | Отпадък получен от жизнената дейност на хората |
| **6** | 150107 | стъклени опаковки | 50 | Отпадък получен от жизнената дейност на хората |
| **7** | 170107 | смеси от бетон, тухли, керемиди, плочки, фаянсови и керамични изделия, различни упоменатите в 17 01 06 | 70 | Отпадъци получени в резултат на строителната дейност – бетон и тухли. |
| **8** | 200101 | хартия и картон | 70 | Отпадък получен от жизнената дейност на хората |
| **9** | 200102 | стъкло | 50 | Отпадък получен от жизнената дейност на хората |
| **10** | 200108 | биоразградими отпадъци от кухни и заведения за обществено хранене | 50 | са отпадъци, които имат способността да се разграждат анаеробно или  аеробно, като хранителни и растителни отпадъци, хартия, картон и други. |
| **11** | 200110 | облекла | 10 | домакински отпадъци и сходни с тях отпадъци от търговски, промишлени и административни дейности |
| **12** | 200111 | текстилни материали | 10 | домакински отпадъци и сходни с тях отпадъци от търговски, промишлени и административни дейности |
| **13** | 200138 | дървесни материали, различни от упоменатите в 20 01 37 | 20 | домакински отпадъци и сходни с тях отпадъци от търговски, промишлени и административни дейности |
| **14** | 200139 | пластмаси | 50 | домакински отпадъци и сходни с тях отпадъци от търговски, промишлени и административни дейности |
| **15** | 200140 | метали | 50 | домакински отпадъци и сходни с тях отпадъци от търговски, промишлени и административни дейности |
| **16** | 200201 | биоразградими отпадъци | 50 | отпадъци образувани от почистването на паркове и градини |
| **17** | 200202 | почва и камъни | 50 | отпадъци образувани от почистването на паркове и градини |
| **18** | 200203 | други бионеразградими отпадъци | 50 | отпадъци образувани от почистването на паркове и градини |
| **19** | 200301 | смесени битови отпадъци | 5 000 | Отпадък получен от жизнената дейност на хората – хартия, стъкло, пластмаса, хранителни отпадъци |
| **20** | 200302 | Отпадъци от пазари | 20 | Отпадък получен от жизнената дейност на хората |
| **21** | 200303 | Отпадъци от почистване на улици | 20 | Отпадък получен от жизнената дейност на хората |
| **22** | 200307 | Обемни отпадъци | 20 | Отпадък получен от жизнената дейност на хората |
| **23** | 200399 | Битови отпадъци не упоменати другаде | 50 | Отпадък получен от жизнената дейност на хората |

Селища на територията на Община Трявна с организирано сметосъбиране и сметоизвозване през цялата година са: гр. Трявна, гр. Плачковци и селата: Азмани, Бижевци, Околии, Генчовци, Скорци, Стайновци, Тодореци, Добревци, Кръстинеците, Радино, Брежници, Енчевци, Драгневци, Носеи, Сечен камък, Маруцековци, Йововци, Белица, Глутници, Армянковци, Райнушковци, Раевци, Мечевци, Маневци, Димиевци, Бангейци, Кашенци, Николаево, Дончевци, Веленци, Зеленика, Станчов хан, Бахреци, Малчовци, Мръзеци, Черновръх, Кисийци, Малки Станчевци, Бърдени, Керени, Томчевци, Христовци, Чакали, Даевци, Фъревци, Радевци, Кръстец, Престой, Рашеви, Милевци, Ошани, Койчевци, Явор.

Селища с организирано сметосъбиране и сметоизвозване само за периода от април до септември: Свирци, Дръндари, Дървари, Ябълковци, Неновци, Креслювци, Ралевци, Руевци, Горни Дамяновци, Горни Радковци, Ножери.

Населените места в община Трявна са обхванати на 100 % от системата на организирано сметосъбиране и сметоизвозване.

##### 2.3. Съдове за събиране на битови отпадъци.

|  |  |  |  |  |
| --- | --- | --- | --- | --- |
| **№** | **Тип съдове** | **Обем** | **Материал за изработка** | **Брой** |
| 1 | Контейнер | 4 м3 | метал | 169 |
| 2 | Контейнер тип „Бобър” | 1100 л | метал | 280 |
| 3 | Контейнер тип „Бобър” | 1100 л | пластмаса | 80 |
| 4 | Кофа | 120 л | пластмаса | 3587 |
| 5 | Кофа | 240 л | пластмаса | 1200 |
| 6 | Кошчета паркови |  |  | 25 |
| 7 | Компостери | 400 л | пластмаса | 50 |

##### 2.4. Отговорни за извършването на дейностите по управлението на отпадъците:

Местните органи, имащи отношение към управлението на отпадъците, са : Общински съвет – гр. Трявна, Кметът на Община Трявна, Кметът на кметство Плачковци и кметските наместници.

Във връзка с дейностите по управление на отпадъците Община Трявна има следната местна нормативна уредба, която е хармонизирана с националното законодателство:

* Наредба за опазване на околната среда на територията на Община Трявна.
* Наредба за управление на отпадъците и поддържане на чистотата на територията на Община Трявна.

##### 2.5. Събиране на битовите отпадъци и транспортирането им до депото или други инсталации и съоръжения за оползотворяване и/или обезвреждането им.

***График за извозване на битовите отпадъци от Община Трявна на Регионално депо за неопасни отпадъци – гр. Габрово***

| ***Дни*** | ***Часове на пристигане на колите на Регионалното депо в Габрово.*** | ***Курсове*** | ***Коли*** | ***Шофьори*** |
| --- | --- | --- | --- | --- |
| **Понеделник** | между 12:00-13:00 часа | I | ЕВ 43-03 (МЕРЦЕДЕС) | Централна градска част, кв. 134 |
|  | II | ЕВ 01-80 (МЕРЦЕДЕС) | Ул. **„**Яворов“, кв. „Тепавици“, ул. „П. Р. Славейков“, ул. „Ан. Кънчев“. |
|  |
|  | между 17:00 – 18:00 часа | III | СА 55-46 ХТ (ДАФ) | Ул. „Стара планин“, ул. „Възрожденска“, ул. „Иванка Горова“, ул. „Чернева поляна“, ул. „Тинтява“, ул. „Бреза“ |
|  |  |  |  |  |
| **Вторник** | между 12:00-13:00 часа | I | ЕВ 43-03 (МЕРЦЕДЕС) | Част от кв. „Светушка“, х-л. „Калина палас“, х. „Бръшлян“, енерго, „Щайнер мебел“, кв. „Димиев хан“, ул. „Патриарх Евтимий“ |
|  | II | СА 55-46 ХТ (ДАФ) | Част от кв. „Кисийска мера“, ул. „Патриарх Евтимий“ |
|  |  | III | ЕВ 01-80 (МЕРЦЕДЕС) | Контейнери по селата |
|  | между 17:00 – 18:00 часа | IV | СА 55-46 ХТ (ДАФ) | Контейнери по селата |
|  |  |  |  |  |
| **Сряда** | между 12:00-13:00 часа | I | ЕВ 43-03 (МЕРЦЕДЕС) | Кв. „Светушка“, ул. „Здравец“, ул. „Ангел Кънчев“, ул. „Индустриална“, ул. „Бенковска“ , ул. Украйна, кв. „Стояновци“ |
|  | II | СА 55-46 ХТ (ДАФ) | Кв. Хитревци, долната част на кв. „Светушка“, ул. „Минчо Венков“, ул. „Лясков дял“. |
|  | III | ЕВ 01-80 (МЕРЦЕДЕС) | Кв. **„**Генчевци“, кв. „Хитревци“, кв. „Кисийци“ , кв. „Раданци“ |
|  | между 17:00 – 18:00 часа | IV | СА 55-46 ХТ (ДАФ) | Гр. Плачковци: кв. Стоевци, кв. Касовци. |
|  |  |  |  |  |
| **Четвъртък** | между 12:00-13:00 часа | I | ЕВ 43-03 (МЕРЦЕДЕС) | Център, кв. 134 |
|  | II | ЕВ 01-80 (МЕРЦЕДЕС) | Контейнери по селата |
|  | III | СА 55-46 ХТ (ДАФ) | Разделно събиране на отпадъците – гр. Трявна и гр. Плачковци |
|  | между 17:00 – 18:00 часа | IV | СА 55-46 ХТ (ДАФ) | Ул. „Кисийска мера“**,** гр. Плачковци: кв. „Нейковци“, Кв. „Горни Плачковци“ |
|  |  |  |  |  |
| **Петък** | между 12:00-13:00 часа | I | ЕВ 43-03 (МЕРЦЕДЕС) | Част от кв. „Светушка“, х-л. „Калина палас“, х. „Бръшлян“, енерго, „Щайнер мебел“, кв. „Димиев хан“, ул. „Патриарх Евтимий“ |
|  | II | СА 55-46 ХТ (ДАФ) | Кв. „Дядо Рачов“, Централна градска част |
|  | III | ЕВ 01-80 (МЕРЦЕДЕС) | Селата Азмани, Бъчвари, Пунговци, Нейковци |
|  | между 17:00 – 18:00 часа | IV | СА 55-46 ХТ (ДАФ) | Гр. Плачковци, кв. „Радевци“ |
|  |  |  |  |  |
| **Събота** | между 12:00-13:00 часа | I | СА 55-46 ХТ (ДАФ) | Централна градска част, ул. „Стара Планина“, ул. „П. Р. Славейков“. |

##### 2.6. Почистване на улични платна, площадите, алеите, парковите и другите територии от населените места, предназначени за обществено ползване

Метенето е основен метод за почистване на тротоарни и улични площи в населени места през пролетно-летния и есенния период. Когато метеорологичните условия позволяват, то се извършва и през зимата. Механизираното почистване на уличните платна и площади се извършва от специализирана автомобилна техника. Уличното почистване включва и миене на улици и площади за обществено ползване, и почистване на регулите. Улиците се мият два пъти годишно. Тази дейност има особено важно значение за подобряване на санитарно-хигиенните условия.

##### 3. Регионално депо за неопасни отпадъци - гр. Габрово, закриване на депото за отпадъци на Община Трявна.

##### 3.1. Регионално депо за ТБО

Регионалното депо за битови отпадъци на общините Габрово и Трявна е изградено на площадката на съществуващото депо на община Габрово в м. Равнището и м. Хаджийското имот № 000255 в землището на с. Гръблевци, община Габрово. Имотите са частна общинска собственост на Община Габрово, акт № 683/11.06.2007 г. с площ 140.246 дка. Начин на трайно ползване на земята: сметище.

Оператор на регионалното депо е Община Габрово, чрез Общинско предприятие „Регионално депо на неопасни отпадъци“ – Габрово. За същото има издадено комплексно разрешително № 157-H1/2011г. (Решение на изпълнителния директор на Изпълнителната агенция по околна среда № 157-H1-I0-A0/2011г. )

***Технология на изграждане и експлоатация на клетките***

Реконструкция и модернизация на съществуващото депо за отпадъци на община Габрово с цел превръщането му в регионално за нуждите на общините Габрово и Трявна е приключила през месец май 2015 г.

Площта за депониране е обособена в една клетка и е разделена на два експлоатационни участъка: първи - намиращ се в южната част непосредствено над насипната опорна дига, и втори, разположен непосредствено на север до първия, където е и основният обем от отпадъци. Първият участък е с площ 33 928 m2, а втория – 19 617 m2 и е предвиден за бъдеща експлоатация. Експлоатацията на депото започва от първи експлоатационен участък на първа клетка, разположен в ниската й част. До дъното на клетката се достига посредством рампа с дължина 35 м, изградена от строителни отпадъци и земни маси. Рампата завършва с площадка за разтоварване и обръщане, разположена на около 2 м над горния ръб на площния дренаж за филтрационни води. Настилката на площадката и рампата е трошенокаменна. Депонирането се извършва на тънки пластове по 60 см, с цел оптималното им уплътняване с компактор. Степента на уплътняване, която се постига, е 0.9 - 0.93 тона/м3, тоест депонираният обем отпадъци е приблизително 12 000 м3 годишно. Изграждат се седмични участъци за депониране с площ 305 м2 и височина на натрупване на отпадъците 1.80 в уплътнено състояние или на площадки с размери приблизително 15 х 20 м. Необходимото количество земни маси за запръстяване възлиза на 61 м3 земни маси седмично.

*Подобекти на площадката на депото*

Обезвреждането на отпадъците чрез депониране е основната производствена дейност, която се извършва на територията на регионалното депо за твърдите битови отпадъци на общините Габрово и Трявна. Чрез предварителното третиране (сепариране) на рециклируемата фракция и оползотворяване на биоразградимата фракция на постъпващите отпадъци значително се намалява общото им количество предназначено за крайно обезвреждане. За осигуряване нормалната експлоатация на депото е изградена и площадка за открито компостиране.

*Основни зони на Регионалното депо:*

• Зона за приемане на отпадъците с контролно-пропускателен пункт и автомобилна везна, съвместена с обслужващата зона - разположени в най-западната част на площадката, със средна кота 550 м. Площта на стопанския двор е 4900 м2. Към обслужващата зона се причисляват и гаражите с работилница за обслужване на механизацията, работеща на площадката на депото, и склад за гориво-смазочни материали.

• Спомагателна зона, в която се извършва предварителна подготовка на отпадъците преди окончателното им обезвреждане чрез санитарно депониране. Зоната включва площадка за сепариране с прилежащите и складови площи, площадка за компостиране.

• Основната производствена зона представлява участъка за депониране. Една клетка с два експлоатационни участъка.

• За нормалната експлоатация на депото са изградени транспортни връзки, отводнителни канавки, зелен пояс, надземни и подземни комуникации: площадкова канализация, площадково водоснабдяване, площадкови ел. мрежи и осветление.

• Съоръжения за третиране на емитираните от депото вредни вещества – модулна пречиствателна станция с обратна осмоза, високотемпературна инсталация за изгаряне на депонийния газ.

• Съгласно изискванията за мониторинг на технологичните процеси и въздействието на обекта върху компонентите на околната среда са предвидени 10 точки за пробовземане и наблюдение на релевантните параметри.

***Движение на отпадъците на Регионалното депо***

При постъпване на площадката битовите отпадъци с код 20 03 01 от Наредба № 3/01.04.2014 г. за класификация на отпадъците се измерват като количество чрез автомобилна електронна везна. За установяване на точното количество на материалите, при пускане на площадката транспортните средства отново ще преминат през везната като ще се отчита и теглото на негодните за оползотворяване отпадъци. Получените данни се обработват от специализиран програмен продукт, който дава информация за постъпилите и експедираните от площадката материали, което позволява да се правят извадки за съответният период от кантара на изпълнителя за входящите и изходящите материални потоци в процеса на сепариране на постъпващия битов отпадък и последващото реализиране на отсепарираните материали за оползотворяване и съответно остатъка на неоползотворим отпадък, предназначен за обезвреждане на депо.

Специализирани транспортни средства разтоварват смесения битов отпадък в Приемна зона. Предназначението й е да осигури буфер при залпова доставка на отпадъци.

От приемният участък смесеният битов отпадък посредством челен товарач се подава към началото на инсталацията за сепариране. Материалите се изсипват в приемен бункер на захранващия транспортьор, който е с обем подсигуряващ непрекъснатост на материалния поток, захранващ инсталацията, през време за което челният товарач подготвя следващия цикъл за подаване на материала. След захранващия транспортьор материалът преминава към наклонен транспортьор. От него материалът се подава към сито, в резултат на което се отделя подситова фракция, събирана в бункер, под ситото. Подситовата фракция е отсепариран материален поток, пригоден за оползотворяване чрез други методи.

Останалата надситова фракция посредством наклонен транспортьор попада на транспортьора за сепариране, който преминава през кабината за сепариране. Кабината за сепариране представлява затворено помещение. В нея се извършва основната дейност по сепариране на отпадъка – от двете страни на преминаващия транспортьор са обособени работни места (по 10 поста от всяка страна) за ръчно отделяне и разделяне по видове на рециклируемите и оползотворими материали:

1. Постове 1 и 2 – LDPE безцветно ( клетка 1)
2. Постове 3 и 4 – хартия (клетка 2)
3. Постове 5 и 6 – картон (велпапе) (клетка 3)
4. Постове 7 и 8 – материал за алтернативно оползотворяване (клетка 4)
5. Постове 9 и 10 – LDPE (PE) цветно (клетка 5)

С отделянето на тези материали се откриват рециклируеми материали с по-малки размери. На следващите постове от сепарацията се отделят:

1. Постове 11 и 12 – безцветен PET (клетка 6)
2. Пост 13 кафяв PET и пост 14 – HDPE и PP в клетка 7 разделена на две
3. Пост 15 – син PET и пост 16 – зелен PET в клетка 8 разделена на две
4. Пост 17 – стъкло и Al в контейнер
5. Пост 18 – PS и PVC в контейнер
6. Пост 19 – стъкло и Al в контейнер
7. Пост 20 – твърда пластмаса в контейнер

Цветните метали от материалния поток се отделят от различни постове, като допълнителен материал в контейнери, разположени до сепараторите.

От лентовия транспортьор неоползотворимият битов отпадък се събира в специализирано транспортно средство, след което се транспортира до депото за обезвреждане.

Сепарираните в кабината материали от постове от 1 до 16 се събират в клетки, разположени под кабината. От постове 17 до 20 материалите се събират в мобилни контейнери.

В зависимост от вида на отсепарираните материали, събрани в пространството под кабината за сепариране, ръчно или механизирано се подават към събирателен транспортьор от който преминават към транспортьор, захранващ преса и пресата за балиране. Балите, които излизат от пресата посредством челен товарач (мотокар) се складират в склада за бали, от където ще се извозват към преработващите предприятия.

Последните четири работни места на кабината за сепариране са предназначени за отделяне на отпадъци от стъкло, метали и пластмаса. Отделните материали ще се събират в четири мобилни контейнера, поставени в бункерното пространство под сепариращата кабина.

Като последен етап на технологичния процес е заскладяване на готовата продукция – рециклируеми и оползотворими материали преди експедиране.

**Капацитет на инсталацията за предварително третиране на отпадъци.**

Капацитетът на Площадката за предварително третиране на отпадъци е 25 000 т/год., при проектен капацитет на площадковите машини и съоръжения за предварително третиране – 15 т/час. Предвидените работните дни на сепариращата инсталация на площадката за предварително третиране - през годината са 240, съобразено с количеството на планираните профилактични, основни и евентуални аварийни ремонти, при работен график от 5 дни в седмицата, 8 часа дневно и ефективно работно време 7 часа за денонощие.

**Растителни отпадъци**

Една част от растителните отпадъци ще се оползотворяват чрез домашно компостиране, а останалата част ще се извозва на компостиращата инсталация на регионалното депо в гр. Габрово.

**Площадка за открито компостиране**

Изградена е площадка за открито компостиране чрез купове за механично обръщане с капацитет суров материал на вход 10 000 т./год. и получен готов компост 5000 – 6000 т/год. на изход. Площадката е разположена в северната част на депото и има обща площ от 4 643 м2. Тя е бетонна и в нея са разположени машини за механична обработка на постъпващия материал (раздробяване, смесване, пресяване), машина за аериране на компостните купове по време на активната фаза, хале за зреене и покрити клетки за съхранение на готовия компост.

##### 3.2. Депо за твърди битови отпадъци на Община Трявна

Депото за отпадъци на Община Трявна се експлоатира от 1970 г., намира се в местността Габрака в землището на с. Черновръх. Съгласно плана за земеразделяне площадката на депото е обособена в имот с идентификатор 81058.374.315, с начин на трайно ползване сметище, с площ 16,78 дка. Довеждащия път до депото е съществуващ общински път. На площадката на депото няма изградена инфраструктура. С цел изпълнение на плана за привеждане на обекта в съответствие с нормативните изисквания депото е оградено с бодлива тел и е засаден зелен пояс. Площадката на депото граничи със земеделски и горски територии. Депото е собственост на Община Трявна.

Поради това, че депото за ТБО на Община Трявна не отговаря на изискванията на Наредба № 6 за условията и реда за изграждане и експлоатация на депа за отпадъци то следва да бъде закрито и рекултивирано, след пускане в експлоатация на регионалното депо за ТБО на общините Габрово и Трявна. За Регионалното депо в гр. Габрово е издадено Решение за ползване № СТ-05703/22.05.2015 г. от Дирекция за национален и строителен контрол, което е последвано от издадена Заповед № 544/27.08.2015 г. за преустановяване на експлоатацията на депото за неопасни отпадъци на Община Трявна считано от 27.08.2015 г.

Към момента Община Трявна има изготвен работен проект за закриване и рекултивация на депото за отпадъци. За оформяне на рекултивационната повърхност с устойчиви откоси и отговарящи на изискванията на Наредба № 6 (преоткосиране на стръмни откоси) е необходимо разширяване на обекта върху допълнителни площи освен заетите в момента. Oбщина Трявна е променила предназначението на имотите, които ще бъдат засегнати от рекултивацията и същите са отчуждени след изплащане на дължимите обезщетения на собствениците на имотите съгласно влязлата в сила Заповед № 424/16.09.2014 г. за отчуждаване на Кмета на Община Трявна.

Техническото решение за рекултивация на съществуващото депо за отпадъци на Община Трявна включва следните мероприятия:

* Стабилизиране на съществуващия откос на отпадъците чрез преоткосирането му;
* Изграждане на опорни диги и контролен път на депото;
* Отводняване на дерето под откоса на отпадъците;
* Система за улавяне на замърсените води;
* Събирателен резервоар за филтрационни води;
* Система за улавяне и извеждане на депонирания газ;
* Рекултивационна повърхност;
* Стабилитетни изчисления;
* Канавки за повърхностни води;
* Ограда;
* Биологична рекултивация.

За депото е разработен и се изпълнява план за контрол и мониторинг.

Мониторингът включва минимални изисквания, необходими за наблюдение и контрол при депониране на отпадъка в съответствие с нормативните изисквания за осигуряване опазването на компонентите на околната среда. Системата за собствен мониторинг включва наблюдения и изследвания в процеса на експлоатация на депото и след закриването му върху следните компоненти на околната среда:

*Метеорологични данни:*

Метеорологичните данни се изискват от най-близката регионална станция на БАН с център Плевен.

*Повърхностни води:*

Основната водна артерия, преминаваща през територията на гр. Трявна е река Тревненска, категоризирана като водоприемник II категория.

На отстояние 1,5 км. – посока североизток от депото се намира повърхностен воден обект – река Даевска.

Наклона на депото съвпада с наклона на естествения поток на повърхностните води. Мониторингът на повърхностните води се извършва чрез измерване на показателите на най-близко разположения до депото повърхностен воден обект – р. Даевска. Мониторингът на река Даевска се извършва в точка след депото.

Мониторингът на инфилтрата се извършва непосредствено под депото.

*Мониторинг на подземните води:*

Мониторингът на подземните води се следи в три пункта, един преди депото и два след депото по посока на естествения поток на подземните води.

##### 4. Регионално сдружение на общините Габрово и Трявна.

Във връзка с чл. 24 от Закона за управление на отпадъците е създадено Регионално сдружение между Община Габрово и Община Трявна. Общинските съвети на двете общини са взели решение за участие в сдружението.

Регионалното сдружение възникна от датата на неговото първо общо събрание, състояло се на 19.10.2010 г., протоколът от което е изпратен на министъра на околната среда и водите за регистрация в специален регистър и на съответния областния управител. Регионалното сдружение е със седалище Община Габрово. Общото събрание на регионалното сдружение се състои от кметовете на участващите в него общини: Кмета на Община Габрово и Кмета на Община Трявна. За председател на сдружението е избран Кметът на Община Габрово. Органи за управление на регионалното сдружение са общото събрание и председателят на сдружението.

Регионалното сдружение няма за цел да формира и не разпределя печалба, не придобива собственост. Неговата дейност се подпомага и осигурява от съответната общинска администрация.

##### 5. Администриране на дейностите по управление на отпадъците

В изпълнение на контролните функции общинска администрация:

- извършава проверки и налага санкции на нарушителите;

- издават се разрешителни за депониране на строителни отпадъци, неопасни производствени отпадъци и земни маси във връзка с местната наредба;

- контролирането на дейностите по управление на отпадъците в малките населени места се извършва от Кметовете на кметските наместничества, за което има издадена заповед на Кмета на Община Трявна.

##### 6. Финансиране на дейностите по управление на отпадъците

**Общо разходите за дейността по управление на отпадъците за последните 3 години**:

През 2011г. – 447 668 лв.

През 2012 г. – 452 695 лв.

През 2013 г. – 403 546 лв.

**Определяне на такса „Битови отпадъци”.**

Размерът на таксата за битови отпадъци се определя в годишен размер за всяко населено място с решение на общинския съвет въз основа на одобрена план-сметка за всяка услуга поотделно – сметосъбиране и сметоизвозване, обезвреждане на битовите отпадъци в депа, чистота на териториите за обществено ползване. Приетите промили за жилищни и вилни имоти на граждани и жилищни имоти на фирми за 2014 г. са следните: 4,75 промила за град Трявна; 6, 60 промила за гр. Плачковци; 6, 86 промила за селищата с организирано сметосъбиране и сметоизвозване през цялата година, съгласно т. ІІ от Заповед № 586/29.10.2009 г.- Азмани, Бижевци, Околии, Генчовци, Скорци, Стайновци /без махала Малинка/, Тодореци, Добревци, Кръстинеците, Радино, Брежници, Енчевци, Драгневци, Носеи, Сечен камък, Маруцековци, Йововци, Белица, Глутници, Армянковци, Райнушковци, Раевци, Мечевци, Маневци, Димиевци Бангейци, Кашенци, Николаево, Дончевци, Веленци, Зеленика, Станчов хан, Бахреци, Малчовци, Мръзеци, Черновръх, Кисийци, Малки Станчевци, Бърдени, Керени, Томчевци, Христовци, Чакали, Даевци, Фъревци; Престой, Рашеви, Милевци, Ошани; 3,96 промила за малките населени места, в които е организирано сметосъбиране и сметоизвозване за периода от 01.04.2014 г. до 30.09.2014 г.- Свирци, Дръндари, Дървари, Ябълковци, Неновци, Креслювци, Ралевци, Руевци, Горни Дамяновци, Горни Радковци, Ножери; и 1, 50 промила за селища извън горепосочените.

Съгласно Решение № 183/18.12.2013 г. на Общински съвет Трявна, основата за определяне на такса битови отпадъци през 2014 г. на физически и юридически лица, извършващи стопанска дейност е:

| **№** | **Вид на обекта** | **Мярка** | |
| --- | --- | --- | --- |
|
|  |
|  | **ЗОХ в т.ч.:** | **брой места** | |
| 1. | Питейни  - на закрито  - на открито | брой места | |
| 2. | Кафе-сладкарници  - на закрито  - на открито | брой места | |
| 3. | Бюфети, каравани, павилиони | кв.м заета площ | |
| 4. | Ресторант  - на закрито  - на открито | брой места | |
| 5. | Барове, дискотеки  - на закрито  - на открито | брой места | |
| 6. | За бързо хранене  - на закрито  - на открито | брой места | |
|  | Места за подслон и средства  за настаняване в т.ч.: | брой легла | |
| 7. | Хотел | брой легла | |
| 8. | Къща за гости | брой легла | |
| 9. | Самостоятелни стаи | брой легла | |
| 10. | Семеен хотел, почивна база | брой легла | |
|  | Търговски обекти в т.ч. |  | |
| 11. | Високопланински туристически  хижи (“Българка”, “Планинец”, “Ивайло”, “Армеец”, “Извора”) | брой легла | |
| 12. | Търговия с хранителни стоки:  - хр.магазини с продажба на  зеленчуци  - зеленчукови магазини | кв.м  нетна търговска площ | |
| 13. | Складове за търговия, фуражни  магазини | кв. м брутна площ | |
| 14. | Промишлени магазини | кв. м нетна търговска площ | |
| 15. | Аптеки, оптика | кв. м нетна търговска площ | |
| 16. | Вестници, списания, книги | кв. м | |
| 17. | Фирми с производствена дейност  и услуги на територията на общината, без посочените  от т. 1 до т. 15. | брой персонал /средно списъчен/ | |
| 18. | Дърводобив и фирми със  строителна дейност в т. ч.:  кариери, полезни изкопаеми и др. | брой персонал /средно списъчен / | |
| 19. | Производство на хляб  и хлебни изделия | брой персонал /средно списъчен / | |
| 20. | Държавни дейности /Община,  Районен съд, Прокуратура,  Държавни агенции,  Пътно управление, ОСЗ и др./ | брой персонал  /средно списъчен/ | |
| 21. | РУП и РСПБЗН | кв. м застроена площ | |
| 22. | Образование | брой персонал /средно списъчен/ | |
| 23. | Хуманно здравеопазване,  ветеринарно здравеопазване,  доболнична помощ,  стоматологични услуги | брой персонал  /средно списъчен/  кабинет - кв. м | |
| 24. | Пазар за промишлени стоки | кв.м | |
| 25. | Открити градски къпални | кв.м | |
| 26. | Развлекателни игри | кв.м | |
| 27. | Хазартни игри /тото,  еврофутбол, лотарии и др./ | кв.м | |
| 28. | Хим.чистене, пране | брой персонал  /средно списъчен/ | |
| 29. | Услуги с атрактивен характер  /лодки, джетове и други  атракционни средства/ | брой място за подвижно  съоръжение и  кв.м за трайно поставено | |
| 30. | Ключарски, ремонт на брави,  поправка на чанти, книговезки,  ремонт на шевни машини | кв.м | |
| 31. | Компютърни зали | кв.м | |
| 32. | Видеокасети под наем | кв.м | |
| 33. | Посреднически услуги  /кантори за недвижими имоти,  туристически бюра,  туристически агенции,  туроператори и др./ | | брой работещи |
| 34. | Паркинги | паркомясто | |
| 35. | Търговия, изработка и услуги с  изделия от благородни метали | работно място | |
| 36. | Обущарски | работно място | |
| 37. | Козметични, маникюр, педикюр,  масажи, фризьорски услуги | работно място | |
| 38. | Услуги по Закона за занаятите  /с личен труд/ | работно място | |
| 39. | Часовникарски | работно място | |
| 40. | Транспорт – таксиметрови  автомобили | работно място | |
| 41. | Ж.п. гара – без кантони и  необслужвани спирки  Автогара | кв. м застроена площ  кв. м застроена площ | |
| 42. | Други услуги / нотариус,  адвокатска кантора, счетоводна  къща и др./, упоменава се вида на  услугата, застрахователи. | брой работещи | |
| 43. | Банки и банкови офиси, финансови  къщи, заложни къщи,  застрахователни компании,  др.кредитни институции | брой персонал  /средно списъчен/ | |
| 44. | Енергопреносна мрежа и  електроразпределение, далекосъобщения | брой персонал  /средно списъчен/ | |
| 45. | Пощи | Брой персонал  /средно списъчен | |
| 46. | Бензиностанции, газстанции,  автомивки и вулканизация | Брой персонал  /средно списъчен/ | |
| 47. | Обекти в процес на  реконструкция и строителство | кв. м разгъната застроена площ | |
| 48. | Фирми в ликвидация и  процедура по несъстоятелност | брой персонал | |
| 49. | Търговски обекти в малки населени места, субсидирани от държ. бюджет /начислената такса смет над 100 лв. за всеки обект се субсидира от общ. бюджет/ | кв. м нетна търговска площ | |
| 50. | Фирми за обредна и ритуална дейност | брой персонал средносписъчен | |
| 51. | Пунктове за изкупуване на: черни и цветни метали, билки, плодове | кв. м нетна търговска площ | |
| 52. | Животновъдни ферми | кв.м използваема площ | |
| 53. | Галерии | кв.м.използваема площ | |
| 54. | Спортни зали | кв.м. използваема площ | |

##### 7. Проблеми, свързани с дейностите по управление на отпадъците

* Общинското депо следва да бъде закрито. В момента МОСВ не отпуска финансови средства за закриване и рекултивация на депа.
* Неконтролирано изхвърляне на строителни и битови отпадъци от гражданите и фирмите води до формиране на незаконни сметища.
* Изхвърляне на растителни отпадъци до съдовете за сметосъбиране, вместо да се извършва компостирането на място.
* Все още липсва достатъчен ефективен механизъм при прилагане на законодателството.

**8. Проблемите се решават приоритетно в зависимост от поставените цели.**

* Изградено регионално депо за ТБО, отговарящо на нормативните изисквания;
* Чрез съобщения по местната телевизия и раздаване на брошури се цели промяна в начина на мислене на местното население;
* Община Трявна е започнала да закупува и поставя компостери за разрешаване на проблема с растителните отпадъци;
* Повишаване на контрола по-отношение на спазването на общинските наредби.

##### 9. Участие на обществеността

Община Трявна е предоставила телефон 0677 6 24 96, на който гражданите могат да съобщават в случай на нерегламентирано изхвърляне на отпадъци. На природозащитните дати общината организира почиствания, залесяване и др. с участието на обществеността. Много често Община Трявна провежда различни мероприятия с учениците с цел да се възпитават децата от ранна детска възраст в опазване на околната среда. Изготвят се и се разпространяват брошури, които да указват (описват) какви са начините за събиране на отпадъците и които да призовават населението да не замърсява. Всички наредби на общината, свързани с управлението на отпадъците, са качени на интернет страницата <http://www.obtryavna.org> с цел бърз и лесен достъп до тях.

Всичко това цели повишаване на общественото съзнание (общата култура), с цел да се постигне промяна в поведението на населението, чрез осъзнаване на екологичните рискове свързани с изчерпването на ресурсите, генерирането и обезвреждането на отпадъците.

Повишаването на информираността и мотивацията на различните социални групи и на бизнес организациите е от критична важност за подобряване на резултатите при управлението на отпадъците. Важна предпоставка за постигане на заложената цел са и част от предприетите до момента мерки, като:

* провеждането на ежегодни кампании за почистване от отпадъци;
* провеждане на регулярни информационни кампании.

Всичко това допринася за превръщане на обществеността в ключов фактор при прилагане йерархията на управление на отпадъците.





# III. Основни изводи от анализа на инфраструктурата за отпадъците.

Наличието на модерна инфраструктура е ключова предпоставка за управлението на отпадъците съгласно съвременните изисквания. Анализите на инфраструктурата за разглежданите потоци отпадъци дават основание да се правят следните основни изводи и препоръки за Община Трявна.

* Община Трявна разполага с площадка за компостиране, разположена на регионалното депо в гр. Габрово. Необходимо е изграждането на такава площадка и на територията на гр. Трявна с цел намаляване на разходите свързани с оползотворяването на растителните отпадъци.
* Община Трявна разполага и със сепарираща инсталация на регионалното депо в гр. Габрово за предварително третиране на разделно събрани битови отпадъци от хартия и картон, пластмаса и стъкло, в т.ч. и от опаковки, както и за предварително третиране на смесени битови отпадъци.
* Регионалното депо в гр. Габрово, обслужващо общините Габрово и Трявна, разполага с клетка за обезвреждане на остатъчните битови отпадъци, които не могат да бъдат рециклирани и оползотворявани.
* Община Трявна е осигурила съдове и техника за извозване на смесени битови отпадъци, която обслужва 100 % от населението на общината, както и необходимите съдове за събиране на разделно събраните хранителни и кухненски отпадъци, както и зелените отпадъци от обществените паркове и градини. Липсва подходяща техника, която да събира биоотпадъците от предназначените за целта съдове.
* Чрез сътрудничество с организации за масово разпространени отпадъци общината е осигурила необходимата инфраструктура за събиране, транспортиране и последващо рециклиране и оползотворяване на отпадъци от опаковки , ИУЕЕО, НУБА.
* Няма осигурена инфраструктура за третиране на строителните отпадъците от ремонтни дейности на домакинствата и от строителни дейности, по които общината е възложител.
* Препоръчително е поради широкото използване на дърва и въглища за отопление, през зимния период да се осигурят кофи за изхвърляне на пепел и сгурия.
* Препоръчително е да се поставят подземни контейнери на места в община, нуждаещи се от подобна инфраструктура
* Община Трявна е предприела всички необходими действия за закриване и рекултивация на депото за твърди битови отпадъци на Община Трявна с преустановена експлоатация със Заповед № 544/27.08.2015 г.
* На територията на Община Трявна е създадена добра организация по отношение на разделното събиране на почти всички битови отпадъци, за които има ангажимент произтичащ от националното законодателство.
* В Общината се прилага напълно принципа „ замърсителят плаща“ относно строителните отпадъци и утайките от ПСОВ.
* Принципът „Замърсителят плаща“ се прилага частично по отношение на услугите , свързани с битовите отпадъци, поради невъзможността от измерване на точното количество изхвърлени битови отпадъци, особено от домакинствата.
* Действащата Наредба за управление на отпадъците и поддържане на чистотата на територията на Община Трявна отговаря на изискванията на ЗУО.
* Подобряване на йерархията на управление на отпадъците все повече зависи от активното включване на гражданите и бизнеса в мерките за предотвратяване на отпадъците и разделното събиране на отпадъците.
* Общината разполага с добре структурирана система за информиране на обществеността; предприела е действия за информиране на населението относно различните потоци отпадъци с цел повишаване на общественото съзнание и създаване на навици за екологосъобразно отношение към отпадъците.
* Изпълнява всички ангажименти за консултация на обществеността, произтичащи от екологичното законодателство.
* Обществеността участва в процеса на вземане на решения по изготвяне на планове и програми и по инвестиционни предложения на територията.
* Община Трявна използва разнообразни форми за повишаване на обществената осведоменост и за насърчаване на участието в дейности с отпадъци – целеви кампании, работа с медии, разпространение на информационни материали и др. Най – съществен източник на информация е интернет страницата на общината.

# IV. SWOT анализ

*SWOT анализът* изхожда от идеята за разделянето на обекта на стратегическия анализ от средата, в която той функционира. Обектът на стратегически анализ се разглежда откъм неговите “силни страни” и “слаби страни”. Средата, в която функционира обектът на стратегически анализ, се диференцира на “ възможности” и “ заплахи”.

*Силни страни.* Силните страни са ресурс, умение или друго преимущество, което притежава секторът. Силната страна е отличителна компетенция, която дава сравнително предимство.

*Слаби страни.* Слабите страни представляват ограниченията или недостигът на ресурси, умения и способности, които сериозно възпрепятстват развитието на сектора.

*Възможности.* Възможностите представляват най-благоприятните елементи на външната среда. Това са благоприятни външни фактори, от които секторът се възползва или би могъл да се възползва.

*Заплахи.* Заплахите са най-неблагоприятните сегменти на външната среда. Те поставят най-големи бариери пред настоящото или бъдещото (желаното) състояние.

Направеният SWOT анализ на управлението на отпадъците в община Трявна показва посочените по-долу резултати.

**Достижения и силни страни**

Разработени са планове, стратегии и нормативни документи, които се фокусират върху бъдещи действия с цел решаване на съществуващите проблеми.

Изграден е значителен административен капацитет.

Изградени са предпоставки, които позволяват участието на обществеността при вземане на решения, свързани с управление на отпадъците – процедури по ОВОС, публични обсъждания, предоставяне на информация чрез различни медии и интернет.

Общината е организирала ефективно прилагане на схемата за разширена отговорност на производителя за масово разпространени отпадъци, чрез партньорство с организациите за оползотворяване на МРО.

Изградено е регионално депо на територията на Община Габрово, което обслужва общините Габрово и Трявна с изградена площадка за компостиране и сепарираща инсталация

Наличие на проектна готовност за закриване и рекултивация на депото за твърди битови отпадъци на Община Трявна

**Проблеми и слаби страни**

Липса на целенасочени мерки и стимули, които да допринесат за предотвратяване образуването на отпадъци и подобряване на системата за разделно събиране на отпадъци.

Липса на финансови средства за рекултивация на депото за ТБО на Община Трявна.

Липса на площадка за третитане на строителни отпадъци

Липса на достатъчно техника за извършване на сметосъбиране.

**Възможности**

Използване на финансовите инструменти на ЕС за решаване на проблемите, свързани с ефективното управление на отпадъците.

Промяна на обществените нагласи в полза на екологосъобразно и ефективно управление на отпадъците.

Повече инвестиции в сектор отпадъци основно за съдове за отпадъци и техника за сметосъбиране.

**Заплахи**

Подготвян от ЕК нов пакет за промени в европейското законодателство в сектор отпадъци с разширени като обхват и повишени като количествени изисквания цели за предотвратяване, рециклиране и оползотворяване на отпадъците и фактическа забрана на депонирането.

Необходимите публични инвестиции и оперативни разходи за управление на отпадъците съобразно нормативните изисквания и достигане на набелязаните цели са значителни.

Преминаването към нови схеми за определяне на такса битови отпадъци, което да доведе до значително повишаване на такса битови отпадъци за населението.



# V. Цели на плана за управление на отпадъците и подпрограми за неговото постигане.

Отправна точка за определяне на стратегическите цели на Програмата за управление на отпадъците на община Трявна за периода 2015-2020 г. са направените изводи от прилаганата политика за управление на отпадъците на територията на Община Трявна и SWOT анализа, както и целите на националната политика за управление на отпадъците и ефективно използване на ресурсите, респективно предвижданията на Националния план за управление на отпадъците 2014-2020 г. В съответствие с това са идентифицирани генерална цел и четири стратегически цели на общинската програма.

**Генералната дългосрочна цел е :**

Ефективно използване на отпадъците като ресурси и намаляване на генерирането и на депонирането им.

**Стратегическите цели, чието постигане през периода на Програмата ще допринесе за изпълнението на генералната стратегическа цел, са:**

*Стратегическа цел 1:* Намаляване на вредното въздействие на отпадъците чрез предотвратяване образуването им и насърчаване на повторното им използване

*Стратегическа цел 2:* Увеличаване на количествата рециклирани и оползотворени отпадъци и намаляване и предотвратяване на риска от депонирането им

*Стратегическа цел 3:* Управление на отпадъците, което гарантира чиста и безопасна околна среда

*Стратегическа цел 4:* Превръщане на обществеността в ключов фактор при прилагане йерархията на управление на отпадъците.

Тези цели са в синхрон с целите на Националния план за управление на отпадъците 2014-2020 г.

В рамките на ПУО са разработени осем подпрограми, които чрез мерките, включени в тях, водят до изпълнението както на оперативните цели на всяка от подпрограмите, така и на четирите стратегически цели.

|  |  |
| --- | --- |
| **Цел** | **Програма** |
| Цел 1: Намаляване на вредното въздействие на отпадъците чрез предотвратяване образуването им и насърчаване на повторното им използване | * **Програма** за предотвратяване образуването на отпадъци |
| Цел 2: Увеличаване на количествата на рециклираните и оползотворени отпадъци и намаляване и предотвратяване на риска от депонирането им. | * **Програма** за достигане на целите за подготовка за повторна употреба и за рециклиране на битовите отпадъци от хартия, метали, пластмаса и стъкло * **Програма** за достигане на целите и изискванията за биоразградимите отпадъци в т.ч. за биоотпадъците * **Програма** за достигане на целите за рециклиране и оползотворяване на строителни отпадъци и отпадъци от разрушаване на сгради * **Програма** за достигане на целите за рециклиране и оползотворяване на МРО * **Програма** за подобряване на йерархията на управление на другите потоци отпадъци и намаляване на риска за околната от депата за битови отпадъци |
| Цел 3: Управление на отпадъците, което гарантира чиста и безопасна околна среда | * **Програма** за подобряване капацитета на Община Трявна за управление на отпадъците и подобряване качеството на информацията, подпомагаща вземането на информирани управленски решения |
| Цел 4: Превръщане на обществеността в ключов фактор при прилагане йерархията на управление на отпадъците | * **Програма** за подобряване информираността и участието на населението и бизнеса относно дейностите по управление на отпадъците |

Всяка от осемте подпрограми съдържа кратка въвеждаща текстова част, в която са представени ключови изисквания, предизвикателства и оперативни цели, както и основни съображения, свързани с постигане на целите. Мерките за постигане на оперативните и стратегическите цели са изготвени в табличен вид съгласно Методологичните указания за разработване на план за действие на Методологията за стратегическо планиране в Република България, разработена от Съвета за административна реформа към Министерски съвет (2010 г.).

Стратегическа цел 1:

Намаляване на вредното въздействие на отпадъците чрез предотвратяване образуването им и насърчаване на повторното използване

# Общинска програма за предотвратяване образуването на отпадъци



***Мото:*** *Най****-****полезният отпадък е този****,*** *който въобще не е възникнал****!***

В съответствие с Рамковата директива за отпадъците на ЕС от 2008 г. и изискванията на Закона за управление на отпадъците, в края на 2014 г. Министерският съвет одобри първата Национална програма за предотвратяване образуването на отпадъци, като неразделна част от Националния план за управление на отпадъците 2014-2020 г. ЗУО изисква кметовете на общини да разработят и изпълняват програма за управление на отпадъците за територията на съответната община, съответстваща на структурата и съдържанието на Националния план. Като взе предвид тези изисквания, както и стремежа на общината да минимизира доколкото е възможно образуваните битови отпадъци, Община Трявна разработи настоящата общинска Програма за предотвратяване образуването на отпадъци. Мотото на Националната програма за предотвратяване на образуването на отпадъци 2014-2020 г. е *„* Най*-*полезният отпадък е този*,* който въобще не е възникнал*”* . Програмата на Община Трявна е под същото мото.

**Програмата на общината има следното съдържание:**

1. Въведение. В този раздел се представят философията и смисълът на предотвратяването на отпадъците като най-модерната и екологична политика в областта на отпадъците. Тъй като за България това е нова политика, целта е този раздел да запознае читателите и вземащите решения на местно ниво с предотвратяването на отпадъците като част от националните политики за ефективно използване на ресурсите.
2. Определение и място на предотвратяването на отпадъците в йерархията на управление на отпадъците. Този раздел има за цел да представи по-подробно и да запознае читателите на документа със същността на предотвратяването на образуване на отпадъци.
3. Цели на Програмата. В тази част от програмата са представени взаимообвързаните стратегическа и оперативни цели.
4. Анализ и описание на мерки за предотвратяване на образуването на отпадъци. В този раздел са представени тези от примерните мерки за предотвратяване на отпадъците от Приложение 4 на Закона за управление на отпадъците, които са релевантни за прилагане на общинско ниво. Представена е същността на съответната мярка, доколко мярката се прилага до настоящия момент в общината и бъдещо прилагане и възможни индикатори.
5. План за действие, в който по всяка от примерните типови мерки за ПО, съотносими към общинското ниво, са посочени конкретни мерки със срок за изпълнение, финансиране, резултати, индикатори за напредък и отговорност за изпълнение.

###### 1. Въведение

Предотвратяването на образуването на отпадъци означава да не възникват отпадъци, да не се произвеждат продукти, които после трябва да бъдат рециклирани или обезвреждани, да се планира закупуването и потреблението на продукти така, че да се изхвърлят възможно най-малко отпадъци вследствие на потреблението. Различните възможности за третиране на отпадъците винаги са свързани с трудности и известни натоварвания за околната среда. Отпадъкът не изчезва просто така, а чрез депонирането и изгарянето, дори чрез оползотворяването и рециклирането, само се променя като вещество. Например при изгарянето, дори и чрез най-съвременните технологии, възникват емисии и/или остатъчни вещества, които трябва да се изхвърлят. В най-добрия случай отпадъците се оползотворяват, но дори и в този случай възникват натоварвания поради употребата на енергия и вода за производствения процес. Поради това най-адекватното противодействие на проблемите с отпадъците са действията преди образуването на отпадъци, а именно предотвратяването на образуването на отпадъци.

Едновременно с това, ПО е и съществен принос към отдавна необходимия преход към ефективно използване на ресурсите. Увеличаването на времето на ползването на продуктите, или пък многократната употреба на продукти, които обичайно се изхвърлят след единствена употреба, имат като резултат намалено използване на ресурсите от природата, а не само предотвратяване на вредното въздействие върху околната среда от изхвърлени повече отпадъци в резултат на по-кратката употреба на тези продукти. Следователно изпълнението на мерките за ПО допринася за постигане на европейските и националните цели за ефективно използване на ресурсите.

Този преход обаче трябва да бъде направен така, че да не води до намаляване на благосъстоянието и на икономическия растеж. Тоест, не става въпрос за това да има конкуренция между екологичните и икономическите политики, а да се използва икономиката за постигане на екологичните изисквания.

В този контекст мерките за предотвратяване или минимизиране образуването на отпадъците и свързаните с тях рискове за околната среда са от съществено значение за ограничаване изчерпването на първичните ресурси и климатичните промени.

**Участници в дейностите по предотвратяване на образуването на отпадъци**

В настоящия раздел са представени основните участници в разработването и реализацията на политиките по предотвратяване на отпадъците и тяхната роля в процеса, тъй като е много важно възможните мерки и бъдещи действия да се адресират към най-подходящите участници.

*Държава*

Държавата създава ефективни законова рамкова и регулации на национално ниво за подпомагане на участниците в дейностите по предотвратяване образуването на отпадъци. За целта държавата може да предвиди в съответните актове стимули за производства или потребление с по-малко отпадъци, например финансова подкрепа на фирмите по ОП „ Иновации и конкурентноспособност” 2014-2020 г. Държавата може също така чрез нормативен акт да забрани използването на дадени продукти, ако това не противоречи на европейските норми, както и определянето на задължения, ограничения в разпространението, регламентиране на транспортирането, складирането

* третирането на отпадъците и др. Примери на европейско и национално ниво има достатъчно, например ограниченията за съдържание на опасни вещества в електрическо
* електронно оборудване. Освен това, по силата на чл. 49 и чл. 50 от ЗУО държавата има задължение да прилага мерки за планиране, като изготвя програма за предотвратяване на образуването на отпадъци.

*Общини*

Общините са отговорни за събирането на отпадъците на тяхната територия, като извършват тази дейност самостоятелно или чрез регионални сдружения. По силата на чл. 52 от ЗУО те са длъжни да изготвят програма за управление на отпадъците, чиято структура, цели и предвиждания отговарят на НПУО, включително и програма за предотвратяване на отпадъците като част от общинската програма за управление на отпадъците. В общинските програми и наредби за управление на отпадъците могат да се включат и съвсем конкретни мерки за ПО, като например реализация на проекти за домашно компостиране, информационни кампании и др.

*Икономически и научни субекти****,*** *неправителствени организации*

За предотвратяване на образуването на отпадъци икономическите субекти, подпомагани от научните среди, могат да разработят продукти и производствени процеси, които са екологосъобразни и бедни на отпадъци, и да оптимизират съществуващи процеси и продукти. Предлаганите на пазара продукти трябва да бъдат с по-дълъг живот, да са лесни за поправяне и да са произведени и търгувани без излишни опаковки. Тоест, икономическите субекти, подпомагани от научни организации, могат да предприемат мерки, с които се отказват от производството на неекологосъобразни продукти, например чрез внедряване на еко-дизайн на продуктите. За сега този отказ е по-скоро доброволен и продиктуван, например, от подкрепа на европейски проекти и програми или по пазарни съображения. Неправителствени организации, които подкрепят идеите за общество, стремящо се към нулеви отпадъци, могат да създадат платформи и доброволни мрежи за всички субекти, които имат желание да допринесат за реализация на тези политики.

*Домакинства*

Всеки потребител може да ограничи купуването на стоки, които водят до образуване на повече отпадъци, и по този начин да принуди производителите да спрат или поне да намалят производството на такива стоки, например стоки с няколко или обемни опаковки. На сегашния етап това означава потребителят да има такова съзнание, че да е готов да понесе ограничения в своите „ удобства”, респективно да вложи повече усилия и време. Поради това реално и действащо предотвратяване на отпадъци сред потребителите може да се очаква, когато на пазара се предлагат достатъчно стоки и услуги, които са ефективни от екологична гледна точка и в резултат на мащабни, целенасочени и постоянни кампании от страна на местните власти.

###### 2. Предотвратяване на образуването на отпадъци – определение и място в йерархията за управление на отпадъците

Предотвратяването на отпадъците е определено в европейското и съответстващото национално законодателство като:

“ Мерките*,* взети преди веществото*,* материалът или продуктът да стане отпадък*,* с което се намалява*:*

* количеството отпадъци*,* включително чрез повторната употреба на продуктите или удължаването на жизнения им цикъл*;*
* вредното въздействие от образуваните отпадъци върху околната среда и човешкото здраве*;* или
* съдържанието на вредни вещества в материалите и продуктите*”.*

*Количествено и качествено предотвратяване*

Докато намаляването на количествата образувани отпадъци се нарича *количествено предотвратяване на отпадъци*, то намаляването на съдържанието на вредни вещества в материалите и продуктите се нарича *качествено предотвратяване на отпадъците*. Двата аспекта са тясно свързани и не трябва да се разглеждат като независими, а по-скоро като взаимно допълващи се. Неправилно е да се смята, че ако отпадъкът или неговото третиране само по себе си няма вредно въздействие, то този отпадък не трябва да се предотвратява. По време на самото третиране се изразходва енергия, вода, заема се пространство. Само в случай, че даден продукт не бъде произведен, то той не би се превърнал в отпадък, т.е. в случая на 100% количествено предотвратяване няма да има нужда и от качествено предотвратяване. Тъй като обаче това е нереалистично, е ясно, че за всеки продукт трябва да се прилагат и двата аспекта. Когато няма количествено предотвратяване, това не означава, че не трябва да има качествено и обратно.

*Предотвратяване още във фазата на дизайна, тоест преди производството*

Предотвратяването е хоризонтална мярка, която обхваща всички фази на потока от материали – добив, производство, разпространение и потребление. Предотвратяването на отпадъка не е само в една от тези фази. Колкото по-рано се реализират мерките по предотвратяване, толкова по-ефективни ще бъдат. В този смисъл мерки, предприети във фазата на дизайна и пред-дизайна, биха имали по-голям положителен ефект. Предотвратяване по време на дизайна означава да се предприемат мерки още във фазата на вземане на техническите решения при проектиране. Това включва не само еко-дизайн на продуктите, но и стратегическо развитие от гледна точка на икономически показатели, позиция на пазара, планиране на разходи и пр., както и използване на технологии, изискващи по-малко материал, влагане на по-малко опасни субстанции, по-малко опаковки, по-рядко преместване и по-малко складиране.

Както е посочено във Въведението на ПУО, предотвратяването на отпадъци стои най-високо в йерархията на отпадъците.

###### 3. Цели на общинската програма за предотвратяване образуването на отпадъци

Изхождайки от описаните в предходната точка съображения и за постигане на по-голяма яснота в Програмата за ПО на общината, целите могат да се обобщят в три групи:

Стратегическа цел подпомагана от оперативни цели, чието изпълнение от своя страна се постига чрез пакет от мерки. Тези цели напълно кореспондират с националните цели по предотвратяване на отпадъците.

**Стратегическа цел на Програмата за предотвратяване на отпадъците в общината е:**

*„*Намаляване на вредното въздействие на отпадъците чрез предотвратяванена образуването на отпадъци*”* ***.***

**Оперативната цел е количествено ориентирана и е формулирана по следния начин:**

* Намаляване на количествата образувани отпадъци
* Намаляване на вредното въздействие на отпадъците

###### 4. Мерки за предотвратяване образуването на отпадъци, съгласно Приложение № 4 към чл. 50, ал. 3, т. 2 на ЗУО

В Приложение № 4 към чл. 50, ал. 3, т. 2 на ЗУО са изброени 16 примерни мерки за ПО. Няколко от тези мерки са относими към компетенциите на местните власти и са разгледани по-долу, като е спазвана следната единна структура при изложението.

Първата подточка обяснява същността на мярката, след това се представя досегашно прилагане и бъдещо съдържание и като трета подточка са дадени възможни индикатори за проследяване на успеха на мярката.

###### 4.1. Използване на мерки за планиране или други икономически инструменти за насърчаване на ефикасното използване на ресурсите

###### 4.1.1. Същност на мярката

Съдържанието на тази мярка може да се раздели на две групи дейности:

* Разработване на планове и програми от общинските органи

Съгласно българското законодателство кметът на общината разработва програма за управление на отпадъците и програма за предотвратяване образуването на отпадъци като част от нея, която се разработва в съответствие със структурата, целите и предвижданията на Националния план за управление на отпадъците.

* Прилагане на икономически мерки

С използването на различни по вид икономически стимули се цели повишаване на екологосъобразното поведение на гражданите и бизнеса.

###### 4.1.2. Досегашно прилагане и бъдещи възможности

В настоящата програма се предвиждат конкретни взаимообвързани мерки за предотвратяване на отпадъците в община Трявна, като се отчитат мерките в Националната програма за предотвратяване на образуването на отпадъци, а и спецификите на общината. Целта на програмата е да бъде създаден ясен план с посочени конкретни действия, които общината следва да изпълни при осъществяване на политиката си за предотвратяване образуването на отпадъци, като част от общата си политика в сферата на отпадъците. За да има резултат Програмата за предотвратяване образуването на отпадъци на община Трявна, трябва да бъде правен периодичен преглед на изпълнението на мерките от плана за действие и постигнатите резултати.

Въвеждането на „електронна община”, освен преките положителни ефекти за гражданите и бизнеса, има значим принос към политиката за ПО и ефективно използване на ресурсите. Разглежданите в този аспект реализирани в пълен обхват мерки ще доведат до предотвратяване на употребата на хиляди тонове офис хартия и съответните консумативи, което е равнозначно на предотвратени хиляди тонове отпадъци. Усилията на общината трябва да се фокусират върху популяризирането сред гражданите и фирмите на електронните услуги, предоставяни от общината. Наред с това Община Трявна насърчават екологосъобразното поведение у гражданите и юридическите лица чрез подходящи икономически стимули. През последните няколко години общината предоставя безплатно съдове за домашно компостиране на домакинства, детски градини, училища, църкви и т.н.

###### 4.1.3. Индикатори

Индикатор за проследяване на успеха на общинската Програма за предотвратяване образуването на отпадъци е броят реално изпълнени или в процес на изпълнение мерки предвидени в нея, както и постигането на крайната количествена цел на програмата.

За да се отчете напредъкът по отношение на електронна община, за целите на ПО, като индикатор ще се използва броят на въведените електронни услуги.

Броят на домакинствата, прилагащи домашното компостиране, е друг индикатор за реализация на мярката.

###### 4.3. Използване на разяснителни кампании и предоставяне на информация, насочена към широката общественост като цяло или към специфични групи от потребители

###### 4.3.1. Същност на мярката

Популяризирането на различни практически действия, водещи до предотвратяване на отпадъците, ще се извършва чрез съответни кампании в средствата за масова информация, рекламни брошури, интернет сайтове и пр. Целта на тези кампании е потребителят да е в състояние да взема информирано решение при пазаруване или при извършване на ежедневните дейности в домакинството с оглед предотвратяване на отпадъците и намаляване на тяхното количество. Голяма част от това количество представляват рекламни материали, разпространявани в пощенските кутии. За разлика от други хартиени отпадъци (като вестниците и списанията например) към този отпадъчен поток могат да се предприемат мерки за предотвратяване на образуването. Офис хартията и отпадъците от опаковки са разгледани в отделни раздели на Програмата.

За намаляване на количеството отпадъчна хартия, образувано от разпространението на рекламни материали (в т.ч. и безплатните вестници) в редица европейски държави съществува практика за поставяне на стикери "против нежелана поща" на разположение на всеки, който желае да участва. Съществуват и споразумения между пощенските служби и местните власти за зачитане отказа на домакинствата, поставили стикер на пощенските кутии, от получаване на рекламни материали. Проучванията на общественото мнение например в Брюксел, където се прилага тази схема, показват, че около 27% от жителите са заинтересовани от използване на стикера. Тези мерки са свързани и с по-малко разходи за самите разпространители и рекламодатели, тъй като се избягва отпечатването и разпространението на материали до лица, които не желаят да ги получават и четат.

От друга страна, растящото място на информационните и комуникационните технологии в дома отваря пътя за нови подходи, позволяващи "всички хартии" да бъдат избегнати, като се даде приоритет на електронните носители, независимо дали става дума за битови сметки или за друга информация, предоставена на хартиен носител.

###### 4.3.2. Досегашно прилагане и бъдещи възможности

Досега на територията на община Трявна са проведени информационни кампании от общината, от организациите за оползотворяване на опаковки, ИУЕЕО и НУБА по въпросите, свързани с дейността им, но не са провеждани такива, които са конкретно и целенасочено за ПО. Занапред проведените информационни кампании от организациите по оползотворяване ще включват тематика за ПО. Наред с това ще бъдат проведени и целенасочени кампании за разясняване и предоставяне на информация за политиките по ПО. Основният резултат на тази мярка е повишаване на съзнанието на широк кръг от населението за важността от опазване ресурсите и за възможни мерки за ПО, в частност специални целеви групи ще са децата и учениците, които най-бързо се приобщават към „зелените идеи“. Въпреки че непосредствените резултати от тази мярка не могат да се измерят количествено, тя има много голямо значение за формиране на съзнание в потребителското общество, което да се стреми да избягва образуването на отпадъци.

###### 4.3.3. Индикатори

Брой проведени информационни кампании за гражданите; включена информация на сайта на община Трявна за предотвратяване на отпадъците.

###### 4.4. В контекста на обществените и корпоративните поръчки - включване на критерии за защита на околната среда и предотвратяване образуването на отпадъци в обявите за обществени поръчки и в договорите, съгласно Наръчника за екологичните обществени поръчки, публикуван от Агенцията за обществени поръчки.

###### 4.4.1. Същност на мярката

В своето съобщение „Обществени поръчки за по-добра околна среда” (COM (2008) 400) Европейската комисия определя зелените обществени поръчки като процедура, чрез която публичните органи се стремят да получат продукти, услуги и строителни работи с намалено въздействие върху околната среда през целия им жизнен цикъл, вместо продукти, услуги и строителни работи със същата основна функция, които иначе биха били предоставяни. В съобщението се препоръчва определяне на общи критерии за „зелените” обществени поръчки, като по този начин се постигне прилагане на единен подход от страните членки, за да не се нарушава конкуренцията на пазара на Общността. Комисията разработи и критерии за различни стоки и услуги, които тя счита за най-подходящи при възлагане на обществени поръчки за тези стоки и услуги.

Според българското и европейското законодателство за обществените поръчки има две възможности при тяхното възлагане: офертите може да се сравняват или само на база най-ниска цена, или на база „икономически най-изгодна“ оферта, което означава, че ще бъдат взети предвид други критерии за възлагане, включително цената. Тъй като критерият „икономически най-изгодна оферта“ винаги се състои от два или повече подкритерия, то те могат да включват екологични критерии.

Както се подчертава и в цитирания в настоящата мярка Наръчник, важно е да са изпълнени следните условия, на които да отговарят критериите:

* да са свързани с предмета на договора;
* да бъдат конкретни и обективно количествено измерими;
* да са обявени предварително;
* да са подчинени на правото на Общността.

При спазване на тези условия критериите ще са правилни, а оттам и поръчката няма да е проблемна. Ако се приеме като база за сравнение „икономически най-изгодна оферта”, трябва да се има предвид, че при изчисляването е целесъобразно да се приложи изчисление на база „стойност на жизнения цикъл”. Това означава, че остойностяването включва целия срок на експлоатация и обхваща следните разходи:

* разходите за закупуване и всички свързани с това разходи (доставка, монтаж, пускане в експлоатация и т.н.);
* оперативни разходи, включващи енергия, резервни части и поддръжка;
* разходи в края на жизнения цикъл като спиране от експлоатация и отстраняване.

На етап възлагане за всеки един от тези разходи трябва да се определи коефициент, за да могат да бъдат взети под внимание при определяне на икономически най-изгодната оферта. Това ще помогне да се получи продукт, който е не само „ икономически най-изгоден”, но той ще има и по-добри екологични показатели, тъй като в процеса на възлагане ще станат ясни и разходите при използване и за изхвърляне, на които в противен случай няма да бъде обърнато достатъчно внимание.

###### 4.4.2. Досегашно прилагане и бъдещи възможности

Настоящата програма предвижда провеждане на обучение на служители от звената за обществени поръчки на общинска администрация относно "зелени обществени поръчки". Целта на тази мярка е към 2020 г. да има поне няколко „зелени обществени поръчки“.

###### 4.4.3. Индикатори

Брой и/или стойност на „зелени” обществени поръчки, проведени обучения и брой на служителите, участвали в тях.

**4.5. Използване на доброволни споразумения, експертни групи на потребители/производители или секторни преговори с оглед на това съответните предприятия или промишлени сектори да съставят свои собствени планове или цели за предотвратяване образуването на отпадъци, или да внесат корекции в продукти или опаковки, от които се получава голямо количество отпадъци**

###### 4.5.1. Същност на мярката

Доброволните споразумения могат да се разделят условно в две групи - между държавата/общините, от една страна, и представители на бизнеса, от друга, както и доброволни споразумения между представители на бизнеса помежду им. Предимството на доброволните споразумения както при всеки договор са, че резултатът е желан и от двете страни. Тези споразумения са подходящи за дейности, за които е трудно или нецелесъобразно да се регулират със закон. Едно такова споразумение може да бъде между общината и браншова организация на бизнеса, напр. браншови организации на хотелиерите и ресторантьорите и да касае количеството изхвърляни хранителни отпадъци. Подобно споразумение може да се сключи и с представителите на търговските вериги на хранителни стоки относно третирането на храни с почти изтекъл срок на годност или за продажба на стоки в насипно състояние с цел избягване на отпадъци от опаковки.

Сключването на доброволни споразумения с представители на бизнеса изглежда по-лесно за организиране, особено ако публичните власти подкрепят инициативата чрез предоставяне на подходяща информация. Става въпрос за това, че в редица предприятия като резултат от производствения процес се получават странични продукти, които ако не се реализират могат да станат отпадък, а същевременно са ценни за други цели. По-добрата информираност за параметрите на тези странични продукти може значително да подпомогне тяхната продажба. По този начин печели и продавачът, защото спестява разходи за депониране или преработване на своя страничен продукт, който той смята за отпадък, печели и купувачът, защото придобива суровина.

Вследствие на биоразградимостта си хранителните отпадъци оказват силно въздействие върху околната среда тъй като в процеса на биологично разграждане в условията на депата за отпадъци отделят топлина, биогаз и замърсители в инфилтрата. Изследване, проведено за Европейската комисия, показва, че храната представлява 20-30% от емисиите на парникови газове, свързани с потреблението. Месото и птиците сами по себе си съставляват 12% от тези емисии, в сравнение с 5% от млечните продукти и 2% за плодове и зеленчуци.

В този контекст, мерките за ограничаване на количеството на образуваните хранителни отпадъци са от съществено значение, което се потвърждава от следните факти: проведено проучване показва, че само по отношение на въздействието върху парниковия ефект разхищаването на един хляб се равнява на изгарянето на 60W крушка за 30 часа. С количеството на водата, необходима за производството на 1 кг говеждо месо, един човек може да взима душ всеки ден в продължение на една година. Производството на един килограм говеждо месо също изисква около седем литра гориво, което се равнява на 60 км пътуване с автомобил.

Резултатите от реализираните в гр. Брюксел пилотни проекти за предотвратяване образуването на хранителни отпадъци показват, че е възможно да се намалят тези количества до почти 80%, чрез информиране и въздействие върху навиците на потребителите при закупуването и съхраняването на храни. Пилотните проекти включват дейности за повишаване на осведомеността. Въпреки това, тези кампании са били изолирани и са били в състояние да достигнат само до ограничена част от населението.

За успешното реализиране на мерките за предотвратяване е възможно да бъдат привлечени производителите, търговците, ресторантьорите и хотелиерите, като за целта на първо място трябва да се повиши осведомеността им и да се насърчи готовността им да участват в провеждането на проекти в тази насока. В рамките на провежданите от община Трявна информационни кампании ще бъде включена и темата за борба срещу прекомерното образуване на хранителни отпадъци от домакинствата и обучение за правилното потребление и съхранение на хранителни продукти.

###### 4.5.2. Досегашно прилагане и бъдещи възможности

Въпреки че тази мярка е позната, нейното прилагане не е широко разпространено в България. Оптимизирането на използването на храни с почти изтекъл срок на годност от търговските вериги може да е предмет на проучване, например да се създаде организация такива храни де се предлагат на социално слаби слоеве от населението.

###### 4.5.3. Индикатори

Брой проведени изследвания относно нагласите на заинтересованите бизнес и други организации за прилагане на мерки за предотвратяване на хранителни отпадъци

###### 4.6. Насърчаване на повторната употреба и/или поправка на подходящи изхвърлени продукти или на техните компоненти.

###### 4.6.1. Същност на мярката

Повторната употреба е един от най-ефективните начини за ПО. Чрез тези действия се удължава жизнения цикъл на продуктите и това води до намаляване на отпадъците по цялата верига – производство, доставка и търговия. Добър пример за тази мярка е насърчаването на използването на прибори за многократна употреба вместо за еднократна при организиране на публични мероприятия.

**4.6.2. Досегашно прилагане и бъдещи възможности**

В Община Трявна има малки частни фирми, които извършват ремонт на различни стоки – дрехи, обувки, електроуреди и др. За някои стоки, например дрехи и домакинско ЕЕО, има и магазини за повторна употреба. Нарастваща популярност придобиват и електронните сайтове за търговия или дори подаряване на широк кръг от стоки втора употреба между гражданите (напр. „Продавалник”, „Базар”). Общината може да подпомага логистично и/или организационно дейността на центрове за ремонт например чрез: създаване на доброволен регистър на фирмите, предлагащи такива ремонтни дейности към общината, популяризиране на положителните ефекти от повторната употреба; В някои страни членки се създават държавни и общински центрове за ремонт. В България вероятно по-подходящо ще е публично-частното партньорство, въпреки че и чисто общински центрове са възможни. Мярката, освен екологичен, би имала и социален ефект, поради създаването на нови работни места в сферата на услугите.

**4.6.3. Индикатори**

Създаден общински публичен регистър в който да се предоставя достъпна до гражданите информация относно предоставяните услуги за поправка и ремонт в Община Трявна водещи до удължаване на живота на продукта и до ПО

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **План за действие към Общинската програмата за предотвратяване на образуването на отпадъци** | | | | | | | | |
| **Оперативна цел** | **Мерки по прил. IV на ЗУО и на РДО** | **Дейности (мерки)** | **Бюджет** | **Източници на финансиране** | **Срок за реализация**  **(година)** | **Очаквани резултати** | **Индикатори за изпълнение** | **Отговорни институции** |
| Намаляване на количествата на образуваните отпадъци | Използване на мерки за планиране или други икономически инструменти за насърчаване на ефикасното използване на ресурсите | Изпълнение на мерките за ПОО, заложени в програмата | 10 000 лв. | Община Трявна  ПУДООС | 2016-2020 | Изработена и одобрена програма от общински съвет Трявна и изпълнение на мерките заложени в нея | Изпълнени 80 % от мерки на общинската програма за ПОО | Община Трявна |
|  | Предоставяне безплатно на съдове за домашно компостиране и запознаване на потребителите с възможностите за ползване на електрони услуги, предоставяни от Община Трявна. | 5 000 лв. | Община Трявна ПУДООС | 2015-2020 | Предотвратено образуването на отпадъци, чрез поставяне на компостери  Проведени информационни кампании за ползване на предоставяните електрони услуги от Община Трявна. | Закупени и поставени не по малко от 100 бр. компостери  Реализирани най малко 4 бр. информационни кампании | Община Трявна |
|  | Използване на разяснителни кампании и предоставяне на информация, насочена към широката общественост като цяло или към специфични групи от потребители | Провеждане на информационни кампании за предотвратяване образуването на отпадъци | 2 000 лв. | Община Трявна ПУДООС | 2015-2020 | Проведени информационни кампании | Реализирани не по-малко от 2 бр. информационни кампании | Община Трявна |
|  | В контекста на обществените поръчки – включване на критерии за защита на околната среда и предотвратяване образуването на отпадъци. Наръчник за екологичните обществени поръчки публикуван от ЕК на 29.10.2004г. | Обучение за екологични обществени поръчки | 1 000 лв. | Община Трявна | 2016-2020 | Служителите на Община Трявна са обучени по темата | 5 Броя обучени служители | Община Трявна |
|  | Използване на доброволни споразумения, експертни групи на потребители/производители или секторни преговори с оглед на това съответните предприятия или промишлени сектори да съставят свои собствени планове или цели за предотвратяване образуването на отпадъци, или да внесат корекции в продукти или опаковки, от които се получава голямо количество отпадъци. | Оптимизиране на използването на храни с почти изтекъл срок на годност от търговските вериги | 2 000 лв. | Община Трявна | 2016-2020 | Информиране на собствениците на обекти за търговия с хранителни стоки да оптимизират използването на храните | Изпратени информационни писма | Община Трявна и фирми |
|  | Насърчаване на повторната употреба и/или поправка на подходящи изхвърлени продукти или на техните компоненти. | Създаване на общински публичен регистър, в който да се предоставя достъпна до гражданите информация относно предоставяните услуги за поправка и ремонт в Община Трявна | - | - | 2017г. | Увеличено използване на стоки повторната употреба | Създаден общински публичен регистър, в който да се предоставя достъпна до гражданите информация относно предоставяните услуги за поправка и ремонт в Община Трявна | Община Трявна  и фирми |

Стратегическа цел 2: Увеличаване на количествата на рециклирани и оползотворени отпадъци и намаляване и предотвратяване на риска от депонирането им

# Общинска програма за достигане на целите за подготовка и повторна употреба и за рециклиране на битови отпадъци от хартия, метали, пластмаса и стъкло.



Целите за рециклиране на битовите отпадъци от хартия, метали, пластмаса и стъкло, които Община Трявна трябва да постигне поетапно до 2020 г., са както следва:

* до 1 януари 2016 г. - най-малко 25 на сто от общото им тегло;
* до 1 януари 2018 г. - най-малко 40 на сто от общото им тегло;
* до 1 януари 2020 г. - най-малко 50 на сто от общото им тегло.

Целите се изпълняват от общините в РСУО, а именно Габрово и Трявна, в съответствие с решението №13/06.02.2015г., взето от Общото събрание на регионална система, съгласно което „Разпределението на задълженията между Община Габрово и Община Трявна по отношение на изпълнението на целите заложени в чл. 31, ал. 1 от ЗУО, както и постигането на заложения по проект процент (39,37 % рециклиране и оползотворяване спрямо генерираното общо годишно количество смесени битови отпадъци), да бъде в съответствие с процентното съотношение на общото количество депонирани отпадъци.

Важна предпоставка за постигане на целите са част от действията, предприети през последните години в това направление, а именно:

* Изградена сепарираща инсталация за целият битов отпадък, който ще се генерира от общините Габрово и Трявна.
* Въведени икономически инструменти, стимулиращи общините да подобрят показателите за рециклиране и оползотворяване на битовите отпадъци, като тези от тях, които изпълнят посочените цели за рециклиране на битовите отпадъци, се освобождават от 50% от дължимите отчисления за депониране.
* Въведена системата за двукомпонентно събиране на отпадъците, а именно на суха и мокра фракция.

**Двукомпонентно разделно събиране**

„Суха фракция“ - състояща се от бионеразградими битови отпадъци ( в т.ч. отпадъци от опаковки и рециклируеми материали като: хартия, стъкло, пластмаса, метали и др.), която се извозва до сепариращата инсталация на регионалното депо. Разделените материали в резултат на извършеното сепариране се предават за рециклиране или повторна употреба. От техните количества зависи постигането на цел 1.

„Мокра фракция“ - състояща се от биоразградими отпадъци ( в т.ч. отпадъци от кухни, заведения за обществено хранене и други), която се извозва на компостиращата инсталация на регионалното депо. От постъпилите количества биоразградими отпадъци и качеството на получения компост на компостиращата инсталация зависи постигането на цел. 2.

Предимства на модела:

* По-лесен за възприемане, защото пести време и усилия на хората за сортиране на отпадъците, което същевременно не изисква голяма площ в техните жилища;
* Намалява степента на замърсяване на отпадъчните потоци, годни за последващо рециклиране;
* Ниски разходи за обслужване на съдовете и за транспортиране на събраните в тях отпадъци;
* Изисква по-малко място на общински терени за разполагане на контейнери, което е преимущество.

Разделно събиране на отпадъци от опаковки

Със сключения договор през 2007 г. между Община Трявна и “Екобулпак” АД /организация по оползотворяване на отпадъците от опаковки/ разделното събиране на отпадъци се въведе за всички жители на градовете Трявна и Плачковци. С това Община Трявна изпълнява чл. 19, ал. 3, т.7 от Закона за управление на отпадъците.

Ефективната работа на системата за разделно събиране на отпадъци от опаковки намалява количеството на депонираните отпадъци, което има положителен икономически и екологичен ефект. Тя осигурява връщането обратно в производството на ценни суровини и материали. Системата за разделно събиране не изисква финансиране или инвестиции от страна на Община Трявна и е безплатна за населението.

За разделно събиране на отпадъци от опаковки Община Трявна използва следните съдове:

|  |  |  |  |  |  |
| --- | --- | --- | --- | --- | --- |
|  | **Тип съдове** | **Обем**  **(литри)** | **Цвят** | **Предназначение** | **Брой** |
| 1. | Контейнер тип „Бобър” (пластмасов) | 1100 | жълт | Хартиени, картонени, пластмасови и метални отпадъци. | 98 |
| 2. | Специални контейнери тип „Иглу”  (пластмасови) | 1400 | зелен | Стъкло | 76 |
| 3. | Кофа  (пластмасова) | 120 | жълт | Хартиени, картонени, пластмасови и метални отпадъци. | 132 |
| 4. | Кофа  (пластмасова) | 240 | жълт | Хартиени, картонени, пластмасови и метални отпадъци. | 10 |

****

Отпадъците от жълтите контейнери се транспортират до сепариращата инсталация в гр. Габрово със сметосъбиращ автомобил “Мерцедес” с комбинирано повдигащо устройство за кофи и контейнери тип «Бобър».

Отпадъците от зеления контейнер се извозват до завод за преработка на стъкло със специален камион с кран.

Периодичността на транспортиране се определя в зависимост от вида и количеството на отпадъка:

- Отпадъците от хартия, картон, пластмаса и метал се транспортират до сепариращата инсталация - 1 път седмично.

- Отпадъците от стъкло се транспортират до завод за преработка веднъж на два месеца.

При сепариращата инсталация отпадъците се поставят на конвейер, за да бъдат разделени по видове материал. Сортираните и балирани опаковки се извозват до заводи за рециклиране.

Разделното събиране на отпадъци е необходимо:

- за да се спести енергия и да се запазят природните ресурси;

- за да се оползотворят опаковките;

- за да се поддържа чистота в населените места.

Периодично се провеждат кампании за ползата и необходимостта от разделното събиране в училищата и детските градини, раздават се брошури и тетрадки с информационна и образователна цел.  Практиката показва, че ангажирането на млади хора в екологични дейности е най-краткият път към формиране на гражданско съзнание по екологични проблеми. Усвояването на знания за разделното събиране на отпадъци ще доведе до повишаване на отговорността на учениците към екологичните проблеми, до изостряне на тяхната екологична чувствителност и по-голямата им ангажираност към (с) опазването на природата.

Количества разделно събран отпадък от територията на гр. Трявна и гр. Плачковци:

|  |  |  |  |  |  |  |
| --- | --- | --- | --- | --- | --- | --- |
| **Година** | **Общо постъпили отпадъци от опаковки** | **Хартия** | **Пластмаса** | **Стъкло** | **Метал** | **Общо рециклируеми отпадъци от опаковки**  **(тона)** |
| **2011 г.** | 87,65 | 7,87 | 8,95 | 17,43 | 0 | 34, 25 |
| **2012 г.** | 112, 490 | 6, 613 | 10, 294 | 21, 020 | 0 | 37, 927 |
| **2013 г.** | 121,470 | 12,158 | 7,028 | 18,639 | 0,665 | 38,490 |

Пряко отношение към постигане на набелязаната цел имат и следните мерки

* осъществяване на информационните кампании за насърчаване на населението да събира разделно отпадъците;
* периодично извършване от общината на проучвания за морфологичния състав на битовите отпадъци;
* обучение и подобряване административния капацитета по управление на отпадъците;
* подобряване на разделното събиране на отпадъци от опаковки, ИУЕЕО, батерии и акумулатори, тъй като те са едновременно и битови отпадъци.

Реализацията на мерките от настоящата програма и съотносимите мерки от други програми на ОПУО 2014-2020 г. насърчава разделното събиране и подобряване на качеството на събраните рециклируеми отпадъчни материали от хартия и картон, метали, пластмаса и стъкло, гарантира изпълнението на общинската програма за управление на отпадъците, регионалните и националните цели за рециклиране на тези потоци битови отпадъци. Изпълнението на програмата ще постигне като резултат и намаляване изземването на суровини от природата и на замърсяването на околната среда от неконтролираното изхвърляне на отпадъци, както и до увеличаване експлоатационния срок на регионалното депо за остатъчните битови отпадъци, които не могат да се оползотворяват.

|  |  |  |  |  |  |  |  |
| --- | --- | --- | --- | --- | --- | --- | --- |
| **План за действие към Общинската програмата за достигане на целите за подготовка и повторна употреба и за рециклиране на битови отпадъци от хартия, метали, пластмаса и стъкло.** | | | | | | | |
| Оперативна цел | Дейности (мерки) | Бюджет | Източници на финансиране | Срок за реализация  (година) | Очаквани резултати | Индикатори за изпълнение | Отговорни институции |
| Достигане на целите за подготовка за повторна употреба и за рециклиране на битовите отпадъци от хартия, метали, пластмаса и стъкло | Закупуване и поставяне на допълнително контейнери за „Суха фракция“ и „Мокра фракция“ | 250 000 лв. | Отчисления по чл. 20 от Наредбата за реда и начина за изчисляване и определяне на обезпеченият, изисквани при депониране на отпадъци и общински бюджет | 2014-2020г. | Намаляване на количествата на депонирания отпадък. | Изпълняване на заложените цели за рециклиране. | Община Трявна |
|  | Намиране на подходящ идентификатор за количество изхвърлени отпадъци от домакинството и от бизнеса, които са по близки до реално изхвърлените битови отпадъци | - | - | 2016-2020г. | Намаляване на количествата на депонирания отпадък. | Промяна в начина на определяне на такса битови отпадъци | Община Трявна |
|  | Подобряване на контрола срещу изоставянето, нерегламентираното изхвърляне и изгаряне или друга форма на неконтролирано обезвреждане на отпадъците  Съставяне на предписания и актове. Изработка и поставяне на информационни табели | 5 000 лв. | Община Трявна | 2014 -2020г. | Намаляване на случаите на нерегламентирано изхвърляне на отпадъци | Брой направени предписания и съставени актове на нарушители | Община Трявна |
|  | Поставяне на кофи за събиране на пепел от печките до контейнерите за отпадъци | 15 000 лв. | Община Трявна  ПУДООС | 2016-2020г. | Намаляване на случаите на запалени контейнери за разделно събиране на отпадъци | Брой закупени кофи за събиране на пепел | Община Трявна |
|  | Закупуване на нова сметосъбирачна машина . | 200 000 лв. | ПУДООС  ОП „Околна среда 2014-2020г.“  Община Трявна | 2016-2020г. | Подобряване на услугата по сметосъбиране и сметоизвозване | Закупена сметосъбирачна машина | Община Трявна |
|  | Закупуване на машина за рециклиране на отпадъци | 50 000 лв. | ПУДООС  ОП „Околна среда 2014-2020г.“  Община Трявна | 2016-2020г. | Намаляване на количествата на депонирания отпадък. | Изпълняване на заложените цели за рециклиране. | Община Трявна |
|  | Проектиране , закупуване и поставяне на подземни контейнери | 50 000 лв. | ПУДООС  ОП „Околна среда 2014-2020г.“ | 2016-2020 | Подобряване на сметосъбирането и сметоизвозването | Поставяне на подземни контейнери | Община Трявна |
|  | Оборудване на камионите за сметосъбиране с бордови везни за измерване на теглото на отпадъка. |  | ПУДООС  ОП „Околна среда 2014-2020г.“ | 2018-2020 | Подобряване на сметосъбирането и сметоизвозването | Определяне на такса битови отпадъци на база количеството изхвърлени отпадъци. | Община Трявна |

Стратегическа цел 2: Увеличаване на количествата на рециклирани и оползотворени отпадъци и намаляване и предотвратяване на риска от депонирането им

# Общинска програма за достигане на целите и изискванията за биоразградимите отпадъци в т.ч. за биоотпадъците.





Биоразградимите отпадъци съгласно &1, т.3 от ЗУО са всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други.

Те се разграждат по естествен начин от микроорганизмите, които ги превръщат в хумус. Рециклирането на биоразградимите отпадъци се нарича компостиране и може да се извършва и при домашни условия. Растителният отпадък е съществена част от битовия отпадък. Ако той бъде компостиран, ще се превърне в ценна суровина.

Използването на компоста в градината:

* подобрява структурата на почвата;
* подхранва растенията и почвата;
* е условие да се произвеждат екологично чисти плодове и зеленчуци.

Компостът подпомага поддържането на чиста околната среда, като:

* намалява количеството отпадъци, изпращани на депата;
* намалява нуждата от изкуствени химични торове;
* намалява броя на курсовете на сметосъбиращите коли до депото.

Полезни свойства на компоста:

* оказва добро влияние върху съдържанието на влага и органични хранителни вещества в почвата;
* променя и стабилизира pH;
* съхранява и доставя хранителни вещества за растенията;
* влияе положително върху микроорганизмите и растенията;
* потиска болестите при растенията.

През 2009 г. Община Трявна постави компостери с цел оползотворяване на биоразградимите отпадъци на следните обществени места:

Двора на църквата "Св. пророк Илия" - гр. Плачковци – 1 бр.

- ОУ "Васил Левски" - гр. Плачковци – 1бр.

- ЦДГ "Осми март" - гр. Плачковци – 1 бр.

- СОУ "П.Р. Славейков" - гр. Трявна – 1 бр.

- ОУ "Проф. П. Райков" - гр. Трявна – 1 бр.

- ОДЗ "Калина" - гр. Трявна – 2 бр.

- ЦДГ "Светлина" - гр. Трявна – 1 бр.

- Двора на църквата "Св. Архангел Михаил" - гр. Трявна – 1бр.

- Двора на църквата "Св. Георги"- гр. Трявна – 1 бр.

- SOS - детско селище – 2 бр.

- Център за социална рехабилитация и интеграция - гр. Трявна и Дом за стари хора - гр. Трявна – 2 бр.

През 2015 г. са закупени и раздадени компостери и на част от домакинстват в гр. Трявна.

Все още е трудно на жителите на Общината да осъзнаят, че разделното събиране на отпадъци и компостирането на растителния отпадък е необходимост.

Необходимо е непрекъснато провеждане на информационни кампании, които да се насочат към повишаване на информираността и екологичното съзнание на населението спрямо всички потоци отпадъци.

Разпоредбите на ЗУО изискват до 31 декември 2020 г. ограничаване на количеството депонирани биоразградими битови отпадъци до 35 на сто от общото количество на същите отпадъци, образувани в Република България през 1995 г. Тази цел е в съответствие и с изискванията на европейската директива за депата за отпадъци.

Цели за поетапно намаляване на биоразградимите отпадъци

* Най-късно 31.12.2013 г. ограничаване на количетвото депонирани биоразградими отпадъци до 50 на сто от общото количество на същите отпадъци, образувани в република България през 1995 г.
* Най-късно до 31.12. 2020 г. ограничаване на количеството депонирани биоразградими отпадъци до 35 на сто от общото количество на същите отпадъци образувани през 1995 г.

Биоотпадъци съгласно &1, т.2 от Закона за управление на отпадъците са биоразградими отпадъци от парковете и градините, хранителни и кухненски отпадъци от домакинствата, ресторантите, заведенията за обществено хранене и търговските обекти, както и подобни отпадъци от предприятията на хранително вкусовата промишленост.

* Хранителни отпадъци: смес от термично обработени и сурови материали, останали след приготвянето и консумирането на храна от хората. Произходът им може да бъде както от домакинства, така и от ресторанти, столове за обществено хранене и т.н.
* Градински отпадъци – смес от зелени отпадъци от домакинствата или от обществени места – като обществени паркове, детски площадки, гробищни паркове и т.н.
* Органичните отпадъци от селското стопанство – отпадъци от храна и обработка на храна за животни или при преработка на земеделски продукти, предназначени за други цели.

В допълнение към общоевропейската цел, национални цели за оползотворяване на битовите биоотпадъци са поставени в Наредбата за разделно събиране на биоотпадъците, приета през месец декември 2013 г. Наредбата задължава кметовете на общини във всеки от регионите за управление на отпадъци по чл. 49, ал.9 от ЗУО да постигат следните регионални цели за разделно събиране и оползотворяване на битови биоотпадъци.

Целите, които следва да се постигнат на регионално ниво по отношение на разделното събиране и оползотворяване на битовите биоотпадъци съгласно чл. 8 ал. 1 от Наредбата за разделно събиране на биоотпадъците, са следните:

* До 31.12.2016 г. не по малко от 25 на сто от количеството на битовите биоотпадъци, образувани в региона през 2014 г.
* До 31.12.2020 г. не по малко от 50 на сто от количеството на битовите биоотпадъци, образувани в региона през 2014 г.
* До 31.12.2025 г. не по малко от 70 на сто от количеството на битовите биоотпадъци, образувани в региона през 2014 г.

Целите се изпълняват съвместно от всички общини в региона, в съответствие с решението, взето от Общото събрание на съответната РСУО.

Във връзка с гореизложеното са предприети следните мерки:

• Изградена е площадка за компостиране на регионалното депо в гр. Габрово;

• Закупуване на съдове за разделно събиране на биоотпадъци.

Въведена е система за разделно събиране на биоотпадъците.

Разделното събиране на биоотпадъци изисква разделяне на биоотпадъците директно на мястото на образуване. Пет елемента са конкретно определени и трябва да бъдат осигурени, за да се създаде успешно цялата верига на разделно събиране на хранителните отпадъци и градинските отпадъци от домакинствата и други подобни източници, използващи общинската система за събиране на отпадъци:

* Кухненски контейнер с торбичка за хранителните отпадъци.
* Кофа за биоотпадъците – кафява, водонепропусклива (затворена) с етикет указващ вида на отпадъците, които се събират.
* Превозно средство за тяхното събиране.
* Оборудване за надробяване (шредиране).
* Компостираща инсталация.

Домакинствата и другите лица, които образуват биоотпадъци:

* Трябва да участват в системата за разделно събиране на биоотпадъци и да използват поставените за целта кофи.
* Да извършват домашно компостиране в собствените си градини или имущество.

Подходящи материали за компостиране:

|  |  |  |
| --- | --- | --- |
| Хранителни отпадъци | Градински отпадъци | Органичните отпадъци от селското стопанство |
|  |  |  |
| Остатъци от зеленчуци и плодове от приготвяне и консумиране на храна (салата, домати, боб и т.н.) | Растителни отпадъци (трева) | Отпадъци от преработка на храни и фуражи |
| Обелки и остатъци (портокал, ябълка, банани и т.н.) | Дървесни отпадъци от подрязване | семена |
| Термично обработени храни (картофи, ориз, макарони и т.н. ) | Листа | Отпадъци от животински вътрешности |
| Месо и риба | Дървесина не третирана с препарати | Отпадъци от пивоварни и дестилационни съоръжения |
| Черупки от яйца | Растения |  |
| Пакетчета, филтри за кафе | Цветя |  |

Отличителни особености на хранителните и градинските отпадъци:

Хранителните отпадъци са бързо ферментиращи, биоразградими материали с високо съдържание на влага. При поставянето им в кофите за събиране много бързо започват да протичат ферментационни процеси и това може да доведе до появата на емисии на миризми. В тази връзка се изисква поставяне на съдове и честоти на събиране, които да гарантират, че системата ще функционира по удобен и лесен за употреба начин. Когато домакинствата се чувстват комфортно със системата за разделно събиране, тогава се увеличава всеобщото приемане и участие от страна на населението. Резултатът е: по добро качество, по-висок процент на събиране на биоотпадъците и по ефективно.

Градински отпадъци – не миришат и не образуват инфилтрат. Не привличат мухи и гризачи както хранителните отпадъци.

Поради наличието на дървесни отпадъци и храсти, смесените градински отпадъци са обемисти и богати на структурни компоненти с много ниска обемна плътност. За разлика от хранителните и кухненските отпадъци, градинските отпадъци изискват най-малко двоен обем на превозните средства за събиране в сравнение с теглото си, за това същите ще трябва да се компостират на място. Извозването им до компостиращата инсталация в гр. Габрово ще увеличи значително разходите на общината по сметосъбиране и сметоизвозване.

В сравнение с тях, влажните и с нисък обем хранителни отпадъци позволяват използването на обикновен камион, без компактор.

Друг важен аспект е, че при хранителните отпадъци няма значителни сезони колебания, но променливия модел на образуване на градински отпадъци е значителен (от 50% до 100 % отклонение през лятото и през зимата).

Община Трявна предвижда градинските отпадъци да не се събират заедно с кухненските отпадъци в общи биокофи, а да се компостират на място.

Един контейнер за биоотпадъци се използва от между 10 и 20 домакинства

Преди да попаднат в биокофите всяко домакинство може да събира биоотпадъците в хартиени торби или компостируеми биоторби. Това позволява запазване на кофите по чисти и намаляне на чистотата на изпразване и почистване.

Мерки за предотвратяване образуването на биоотпадъци, разделно събиране и оползотворяване на биоотпадъците на територията на община Трявна, отчитайки специфичните условия на отделните видове населени места.

1. Въведено разделно събиране и оползотворяване на биоотпадъци, чрез общинската система за разделно събиране.

Поставени са кофи за разделно събиране на биоотпадъци до съществуващите контейнери за събиране на отпадъци, разположени основно до блоковете в Община Трявна.

През 2014 г. са закупени и са поставени 150 бр. кофи за биоотпадъци от които:

100 бр. – 120 л

50 бр. - 240 л.

Предвижда се през следващите няколко години да бъдат закупени още кофи, така че в системата за разделно събиране на биоотпадъци да бъдат обхванати всички жилищни блокове в гр. Трявна.

Планирана честота за събиране на биоотпдъците – 1 път седмично.

1. Отпадъците от обществени зелени площи ще бъдат компостирани на място, като когато съществуват по-обемни отпадъци, същите ще бъдат предварително раздробявани.
2. Населението на Общината, живеещо в селата, като и голяма част от населението в града, което притежава къщи с дворове, ще извършва компостиране на място - същото се отнася за детски градини, училища, болници и други обществени институции с дворове.
3. На територията на община Габрово е изградена компостираща инсталция, която работи от 2015 г. за компостиране на биоразградимите отпадъци събрани от общинската система за разделно събиране.

През 2015 г. са разработени брошури и раздадени компостери 400 л на 50 бр. домакинства. Води се непрекъсната информационна кампания за необходимостта от компостирането. Към момента са изготвени няколко брошури, които информират гражданите за ползите от компостирането и необходимостта от него. Информационните кампании ще продължат и през следващите години.

|  |  |  |  |  |  |  |  |
| --- | --- | --- | --- | --- | --- | --- | --- |
| **План за действие към Общинската програмата за достигане на целите и изискванията за биоразградимите отпадъци в т.ч. за биоотпадъците.** | | | | | | | |
| Оперативна цел | Дейности (мерки) | Бюджет | Източници на финансиране | Срок за реализация  (година) | Очаквани резултати | Индикатори за изпълнение | Отговорни институции |
| Достигане на целите и изискванията за биоразградимите отпадъци |  |  |  |  |  | Ежегодно количеството депонираните биоразградими битови отпадъци е под 50% от общото количество на същите отпадъци, образувани в Община Трявна през 1995 г.; 2016 г. - мин. 25% от количеството на битовите биоотпадъци образувани в регионите през 2014 г. са разделно събрани и оползотворени | Община Трявна |
|  | Закупуване и раздаване на компостери за домашно компостиране | 10 000 лв. | ПУДООС  ОП „Околна среда 2014-2020“  Отчисления по чл. 20 от Наредбата за реда и начина за изчисляване и определяне на обезпеченият, изисквани при депониране на отпадъци и общински бюджет | 2014-2020 | Закупени и раздадени компостери за домашно компостиране | Закупени компостери за домашно компостиране | Община Трявна |
|  | Закупуване на съдове за разделно събиране на биоотпадъци | 10 000 лв. | ПУДООС  ОП „Околна среда 2014-2020“  Отчисления по чл. 20 от Наредбата за реда и начина за изчисляване и определяне на обезпеченият, изисквани при депониране на отпадъци и общински бюджет | 2014-2020 | Постигане на заложените цели за разделно събиране и оползотворяване на биоразградимите отпадъци. | Закупени съдове за разделно събиране на биоотпадъци | Община Трявна |
|  | Закупуване на транспортни средства за превоз на разделно събрани биоотпадъци | 80 000 лв. | ПУДООС  ОП „Околна среда 2014-2020“  Отчисления по чл. 20 от Наредбата за реда и начина за изчисляване и определяне на обезпеченият, изисквани при депониране на отпадъци и общински бюджет | 2016-2020 | Подобряване на системата за разделно събиране на биоотпадъци | Закупено транспортно средство за превоз на разделно събрани биоотпадъци | Община Трявна |
|  | Изграждане на площадка за компостиране на територията на Община Трявна |  | ПУДООС  ОП „Околна среда 2014-2020“ | 2016-2020 | Оптимизиране на системата за разделно събиране на биоотпадъци | Изградена площадка за компостиране | Община Трявна |
|  | Провеждане на информационни кампании във връзка с компостирането. | 5 000 лв. | ПУДООС  ОП „Околна среда 2014-2020“  Отчисления по чл. 20 от Наредбата за реда и начина за изчисляване и определяне на обезпеченият, изисквани при депониране на отпадъци и общински бюджет | 2014-2020 | Повишаване на информираността на населението по отношение на компостирането | Проведени най-малко 4 бр. информационни кампании във връзка с компостирането. | Община Трявна |
|  | Закупуване на кухненски контейнери с торбички за хранителни отпадъци |  | ПУДООС  ОП „Околна среда 2014-2020“  Отчисления по чл. 20 от Наредбата за реда и начина за изчисляване и определяне на обезпеченият, изисквани при депониране на отпадъци и общински бюджет | 2016-2020г. | Оптимизиране на системата за разделно събиране на биоотпадъци | Закупени кухненски контейнери с торбички за хранителни отпадъци. | Община Трявна |

Стратегическа цел 2: Увеличаване на количествата на рециклирани и оползотворени отпадъци и намаляване и предотвратяване на риска от депонирането им.

# Общинска програма за достигане на целите за рециклиране и оползотворяване на строителни отпадъци и отпадъци от разрушаване на сгради



Отпадъците от строителството и разрушаването във висока степен подлежат на рециклиране и повторна употреба. Така от проблем за околната среда те могат да се превърнат в ресурс. Това е основен подход в устойчивото управление на отпадъците, наложен от активната политика на ЕС в това направление. По години целите за рециклиране и друго оползотворяване на строителните отпадъци са следните:

* до 1 януари 2016 г. - най-малко 35 на сто от общото тегло на отпадъците
* до 1 януари 2018 г. - най-малко 55 на сто от общото тегло на отпадъците
* до 1 януари 2020 г. - най-малко 70 на сто от общото тегло на отпадъците

Важна предпоставка за постигане на целите са част от действията, предприети за постигане на тези цели до момента, а именно:

* С Решение № 85/14.08.2014 г. е приета Наредба за управление на отпадъците и поддържане на чистотата на територията на Община Трявна на основани чл. 22, ал.1 от ЗУО.
* В Наредбата за управление на строителни отпадъци и за влагане на рециклирани строителни материали, в Национален стратегически план за управление на отпадъците от строителство и разрушаване на територията на Република България за периода 2011-2020 г., както и в Наредбата за управление на отпадъците и поддържане на чистотата на територията на Община Трявна са поставени следните ключови изисквания:
* Възложителят на инвестиционен проект е отговорен за изпълнението на целите за рециклиране на строителните отпадъци.
* Възложителят е длъжен да разработи План за управление на строителните отпадъци като задължителна част от строителната документация за инвестиционния проект за издаване на разрешение за строеж и този план се одобрява заедно с целия проект. Изпълнението на Плана за управление на строителните отпадъци осигурява проследяемост на количествата на отпадъците от момента на тяхното образуване до предаването им за оползотворяване или крайно обезвреждане. Въвеждането на този механизъм улеснява осъществяването на контрол от страна на компетентните органи за изпълнение на изискванията на наредбата, както превантивно – на етап издаване на разрешение за строеж, така и последващо – при контрол на изпълнението на строителните дейности и в процедурата на въвеждане в експлоатация на обекта.
* Възложителите на инвестиционни проекти, *финансирани с публични средства*, са отговорни за влагане в строежите на определен процент материали от рециклирани строителни отпадъци или материално оползотворяване в обратни насипи. Тези проценти нарастват поетапно до 2020 г.

Проблем е, че към момента на територията на Община Трявна, а и на Област Габрово, няма функциониращи стационарни или мобилни инсталации за преработка на строителни отпадъци. Към момента такива инсталации има в София и Русе. Други съоръжения се изграждат и се очаква да бъдат въведени в експлоатация.

Инвестиционните мерки по програмата са свързани главно с:

* изграждане на площадка за строителни отпадъци и закупуване на мобилна трошачка;
* осъществяване на информационните кампании за насърчаване на населението и бизнеса да събира разделно отпадъците и за активно предоставяне на информация за отпадъците.

|  |  |  |  |  |  |  |  |
| --- | --- | --- | --- | --- | --- | --- | --- |
| **План за действие към Общинска Програма за достигане на целите за рециклиране и оползотворяване на строителни отпадъци и отпадъци от разрушаване на сгради.** | | | | | | | |
| Оперативна цел | Дейности (мерки) | Бюджет | Източници на финансиране | Срок за реализация  (година) | Очаквани резултати | Индикатори за изпълнение | Отговорни институции |
| Достигане на целите за рециклиране и оползотворяване на строителни отпадъци и отпадъци от разрушаване на сгради | Изграждане на “Площадка за предварително съхраняване и оползотворяване на строителни отпадъци.” Закупуване и поставяне на мобилна инсталация за преработка на строителни отпадъци | 600 000 лв. | МОСВ | 2016 - 2020 | Намаляване на количеството отпадъци депонирани на регионалното депо. Изпълнение на целите за рециклиране и оползотворяване на строителните отпадъци. | Изградена площадка за строителни отпадъци | Община Трявна |
|  | Включване в тръжните документи за строителство на сгради на изискването за влагане в строежите на рециклирани строителни материали | - | Бюджет на възложителите на обществени поръчки | 2014 - 2020 | В строителството на сгради се влагат рециклирани строителни материали | 2014 - 2016 - 1% 2017 -2019- 1,5%  2020 - 2% | Община Трявна |
|  | Включване в тръжните документи за строителство на пътища на изискването за влагане в строежите на рециклирани строителни материали | - | Бюджет на възложителите на обществени поръчки | 2014 - 2020 | В строителството на пътища се влагат рециклирани строителни материали или на третирани строителни отпадъци за материално оползотворяване в обратни насипи | 2014 - 2015 - 5% 2016 -2018- 8%  2019-2020 - 10% | Община Трявна |
|  | Включване в тръжните документи за рехабилитация, основен ремонт и реконструкция на пътища на изискването за влагане в строежите на рециклирани строителни материали | - | Бюджет на възложителите на обществени поръчки | 2014 - 2020 | При ремонтите на пътища се влагат рециклирани строителни материали | 2014 - 2017- 2%  2018-2020 - 3% | Община Трявна |
|  | Включване в тръжните документи за строителство, реконструкция и основен ремонт на други строежи от техническата инфраструктура на изискването за влагане в строежите на рециклирани строителни материали | - | Бюджет на възложителите на обществени поръчки | 2014 - 2020 | В строителството на други строежи от техническата инфраструктура се влагат рециклирани строителни материали | 2014 - 2015 - 3% 2016 -2017- 5% 2018 - 6% 2019 - 7%  2020 - 8% | Община Трявна |
|  | Включване в тръжните документи за строителство на изискването за оползотворяване на строителни отпадъци в обратни насипи | - | Бюджет на възложителите на обществени поръчки | 2014- 2020 | Строителни отпадъци се оползотворяват в обратни насипи | 2014 - 8%  2015 - 9%  2016 - 10% 2017-2019 - 11%  2020 - 12% | Община Трявна |
|  | Информиране на населението на Община Трявна за изискванията на законодателството по отношение на стр. отп. | 2 000 лв. | Община Трявна | 2014-2020г. | Повишаване на информираността на населението по отношение на строителните отпадъци | Изработени и раздадени брошури, публикувана информация на сайта на Община Трявна. | Община Трявна |

Стратегическа цел 2: Увеличаване на количествата на рециклирани и оползотворени отпадъци и намаляване и предотвратяване на риска от депонирането им.

# Общинска програма за достигане на целите за рециклиране и оползотворяване на масово разпространени отпадъци.

##### Description: &Rcy;&iecy;&zcy;&ucy;&lcy;&tcy;&acy;&tcy; &scy; &icy;&zcy;&ocy;&bcy;&rcy;&acy;&zhcy;&iecy;&ncy;&icy;&iecy; &zcy;&acy; &mcy;&acy;&scy;&ocy;&vcy;&ocy; &rcy;&acy;&zcy;&pcy;&rcy;&ocy;&scy;&tcy;&rcy;&acy;&ncy;&iecy;&ncy;&icy; &ocy;&tcy;&pcy;&acy;&dcy;&hardcy;&tscy;&icy;

Съгласно ЗУО „масово разпространени отпадъци" са отпадъци, които се образуват след употреба на продукти от многобройни източници на територията на цялата страна и поради своите характеристики изискват специално управление.

В националното законодателство са поставени годишни количествени цели за рециклиране и оползотворяване на шест групи масово разпространени отпадъци :

* Отпадъци от опаковки
* ИУМПС
* ИУЕЕО
* Отпадъчни масла и нефтопродукти
* Отпадъци от батерии и акумулатори
* Отпадъци от гуми

###### Излезли от употреба батерии и акумулатори

"Батерия или акумулатор" е всеки източник на електрическа енергия, генерирана чрез директно преобразуване на химическа енергия и състояща се от една или повече първични клетки (непрезаредими) или от една или повече вторични клетки (презаредими).

На територията на Община Трявна са поставени кошчета за разделно събиране на опасни отпадъци /батерии/ на следните места:

1. Ул. “Ангел Кънчев” – Фото „Фуджи”

2. В сградата на Кметство Плачковци

3. Кметство Черновръх

4. Кметство Белица

5. Кметство Станчев хан

6. Кметство Престой

7. Кметство Радевци

8. Кметство Бангейци

9. Сградата на Община Трявна

10. ОУ „проф. П. Райков”

11. СОУ „П. Р. Славейков”

12. ОДЗ „Калина”

13. ЦДГ „Светлина”

14. Център за социална рехабилитация и интеграция

15. Дом за стари хора

16. Общинска служба по земеделие

17. Автогара

18. ОУ „Васил Левски”

Периодично се провеждат кампании за разделно събиране на излезли от употреба батерии и акумулатори.

За оползотворяване на негодните за употреба батерии и акумулатори Община Трявна има сключен договор № 78-ТСУ-10/02.08.2010г. с „Екобатери” АД – организация за оползотворяване, чийто предмет на дейност включва: организиране и управление на дейностите по събиране, транспортиране, временно съхраняване, предварително третиране на негодни за употреба батерии и акумулатори. Фирмата притежава разрешение, издадено от Министерството на околната среда и водите.

Системата за разделно събиране на негодни за употреба батерии и акумулатори не изисква финансиране или инвестиции от страна на Община Трявна и е безплатна за населението.

###### Отработени масла и отпадъчни нефтопродукти

Местата за смяна на отработени масла на територията на Община Трявна са действащи сервизи, отговарящи на изискванията на Наредбата за отработените масла и отпадъчните нефтопродукти.

###### Излезли от употреба моторни превозни средства и отпадъци от гуми.

Моторните превозни средства и отпадъците от гуми се предават на лица, притежаващи разрешителни по реда на Закона за управление на отпадъците.

###### Излязло от употреба електрическо и електронно оборудване.

"Електрическо и електронно оборудване" са уреди, които зависят от електрически ток или електромагнитно поле, за да работят правилно, както и уреди за генериране, трансфер и измерване на такъв ток и полета и предназначени за работа с напрежение, непревишаващо 1000 волта за променлив ток и 1500 волта за постоянен ток.

"Излязло от употреба електрическо и електронно оборудване" е електрическо и електронно оборудване, което е отпадък по смисъла на § 1, т. 17 ЗУО, включително всички компоненти, части и консумативи, които са част от ЕЕО в момента, в който притежателят му се освобождава от него.

Община Трявна е сключила договор № 79-ТСУ-10/02.08.2010г. с „Елтехресурс” АД – организация по оползотворяване, която организира събирането и транспортирането на излязлото от употреба електрическо и електронно оборудване. Фирмата притежава разрешение, издадено от Министерството на околната среда и водите.

Системата за разделно събиране на излязло от употреба електрическо и електронно оборудване не изисква финансиране или инвестиции от страна на Община Трявна и е безплатна за населението.

###### Настоящата програма за достигане на целите за рециклиране и оползотворяване на МРО включва следните мерки:

* Осъществяване на информационните кампании за насърчаване на населението да събира разделно отпадъците и за активно предоставяне на информация за битовите отпадъци.
* Прилагането на икономически инструменти, които чрез стимули и санкции да доведат до постигане на набелязаните цели (редукция на ТБО за участващите в системите за разделно събиране).
* Разработването на общински наредби със специални разпоредби и изисквания за разделно събиране и оползотворяване на рециклируемите отпадъци, в частност към разделното събиране и предаване на отпадъците от стопански, търговски, административни, образователни и други подобни обекти;
* Периодично извършване от общината на проучвания за морфологичния състав на битовите отпадъци.
* Определяне на такса битови отпадъци, възможно най-пряко свързано с количествата изхвърлени отпадъци.
* Обучение и подобряване административния капацитет за инспекции по управление на отпадъците.

Реализацията на мерките от настоящата и съотносимите мерки от други програми на Общинската програма за управление на отпадъците 2014-2020 г. насърчава разделното събиране и подобряване на качеството на събраните рециклируеми отпадъчни материали от шестте потока масово разпространени отпадъци. Изпълнението на програмата ще има като резултат и намаляване изземването на суровини от природата и на замърсяването на околната среда от неконтролираното изхвърляне на отпадъци, както и увеличаване експлоатационния срок на депата за остатъчните битови отпадъци, които не могат да се оползотворяват.

|  |  |  |  |  |  |  |  |
| --- | --- | --- | --- | --- | --- | --- | --- |
| **План за действие към Общинската програмата за достигане на целите за рециклиране и оползотворяване на МРО** | | | | | | | |
| Оперативна цел | Дейности (мерки) | Бюджет | Източници на финансиране | Срок за реализация  (година) | Очаквани резултати | Индикатори за изпълнение | Отговорни институции |
| Изпълнение на целите за рециклиране и оползотворяване на МРО | Предоставяне на отличителен стикер за домакинствата и фирмите, включени в системата за разделно събиране на отпадъците от опаковки | 2000 | Община Трявна    Отчисления по чл. 20 от Наредбата за реда и начина за изчисляване и определяне на обезпеченият, изисквани при депониране на отпадъци и общински бюджет | 2016-2020 | Предоставени стикери на граждани и фирми | Създадени стимули за повишаване събираемост на отпадъци от хартия, картон, пластмаса и стъкло | Община Трявна |
|  | Провеждане на информационни кампании за необходимостта от разделното събиране на негодни за употреба батерии и акумулатори и излязло от употреба електрическо и електронно оборудване | 2000 | Фирми | 2016-2020 | Оползотворяване на излязлото ИУЕЕО и НУБА | Проведени информационни кампании | Община Трявна |
|  | Периодично извършване на проучване за морфологичния състав на отпадъците | 7 000 | Община Трявна | 2020г. | Проучване на морфологичния състав на отпадъците. | Извършени проучвания на морфологичния състав на отпадъците. | Община Трявна |
|  | Промяна в начина на определяне на такса битови отпадъци, възможно най-пряко свързано с количеството изхвърлени отпадъци |  |  | 2016-2020 | Намаляване на количествата образувани отпадъци и стимулиране на разделното събиране. | Промяна в начина на определяне на такса битови отпадъци | Община Трявна |
|  | Обучение и подобряване на административния капацитет на инспекторите, който контролират изпълнението на общинските наредби и в частност Наредбата за управление на отпадъците и поддържане на чистотата на територията на Община Трявна. | 1000 | Община Трявна | 2016-2020 | Подобряване на разделното събиране на отпадъци. | Проведено обучение | Община Трявна |

Стратегическа цел 2: Увеличаване на количествата на рециклирани и оползотворени отпадъци и намаляване и предотвратяване на риска от депонирането им.

# Общинска програма за подобряване на йерархията на управление на другите потоци отпадъци и намаляване на риска за околната среда от депата за битови отпадъци



Програмата разглежда две основни мерки:

* ***Оползотворяването на утайката от пречиствателна станция за отпадъчни води – гр. Трявна.***
* ***Рекултивация на депото за твърди битови отпадъци на Община Трявна.***

**Проектен капацитет на ПСОВ – гр. Трявна**

Пречиствателна станция за град Трявна е проектирана за експлоатационен период от 30 години и е оразмерена за 12 000 еквивалент жители при следните показатели на входа:

|  |  |  |
| --- | --- | --- |
|  | 2015г. | 2040г. |
| Еквивалентен брой жители | 9 000 | 12 000 |
| Средно дневно водно количество на отпадните води | Q ср. ден = 2622 м3/ден | Q ср. ден = 2 787 м3/ден |
| Максимално часово водно количество  /сухо време/ | Q = 163 m3/d | Q = 1982 m3/d |
| Максимално часово водно количество /дъжд/ | Q = 271 m3/h | Q = 362 m3/h |
| БПК5 натоварване | 540 kg/d | 720 kg/d |
| ХПК натоварване | 1080 kg/d | 1 440kg/d |
| НВ товар | 540 kg/d | 720 kg/d |
| Общо натоварване N | 99 kg/d | 132 kg/d |
| Общ натоварване P | 16,2 kg/d | 21,6 kg/d |

На изхода на ПСОВ максимално допустимите стойности съгласно Разрешително за заустване на отпадъчни води в повърхностни водни обекти № 13140004/12.04.2007г. и съгласно изготвения проект за изграждане на ПСОВ са следните:

БПК 5 = 25 mg/l

ХПК = 125 mg/l

Неразтворени вещества 35 mg/l

Азот (общ) = 15 mg/l

Фосфор (общ) = 2 mg/l

Съгласно действащата Наредба 6/2000г., пречистените води след ПСОВ – гр. Трявна се разглеждат като вариант за заустване в „Чувствителна зона”. Приемник на пречистените отпадъчни води е река Тревненска. Класифицира се като „Чувствителна зона”. Пречиствателната станция за отпадъчни води e построена с цел достигане на специфичните стандарти за подобни води, в съответствие с директива на Европейския съюз 91/271/ЕЕС от 21.05.1991г.

**4.2. Проектни технологични решения.**

В изградената ПСОВ биобасейните работят при режим на пълно биологично пречистване с нитрификация, денитрификация и съвместно аеробно стабилизиране на утайките – „Продължителна аерация”. Остатъчното съдържание на фосфор се третира, чрез добавяне на железен трихлорид в смесителни камери, коагуация на фосфорните съединения в обема на биобасейните и последващо утаяване във вторични утаители. Необходимия кислород за нуждите на аерацията се внася чрез компримиран въздух от въздуходувки. Необходимото ниво на кислородно съдържание в обема се контролира с кислородомери. Сигнала от тях управлява работата на въздуходувките.

В биобасейните органичните замърсявания се отстраняват чрез колонии от аеробни бактерии и микроорганизми, образуващи „активна утайка”. Те използват кислорода за своята жизнена дейност, при което окисляват органичните съединения до по прости съединения – въглероден двуокис, вода и соли. Чрез рециркулацията на активната утайка, утаена на дъното на вторичните утаители се поддържа необходимата концентрация на микроорганизмите в обема на биобасейна. Добрите условия за жизнената дейност на колоните от микроорганизми – хранителни органични вещества, кислород, температура – води до непрекъснато им развитие и размножаване, при което количеството им като нетна маса се увеличава. Така се образува излишна активна утайка. Ниското натоварване на активната утайка с органични вещества осигурява в случая биологично пречистване с нитрификация на водите и едновременно стабилизиране на активната утайка. Образуващата се излишна активна утайка е стабилизирана, има около 57-60 % органично съдържание и не може да загнива.

С проекта е предвидено отстраняването на фосфора да става с FeCL3. Той е с кисела активна реакция, която е не благоприятна за биологичния процес. За това е предвидено корекция на pH. Използва се разтвор на варно мляко получен от хидратна вар. Варното мляко се подава в селекторния басейн.

5. Видове отпадъци от пречистването

Видове отпадъци от пречистването, подлежащи на по-нататъшно третиране или депониране:

* Смесени битови отпадъци – код 20 03 01 - са тези които ще се получат, вследствие жизнената дейност на служителите в административната сграда на ПОСВ- Трявна. Количеството им за година няма да надвишава 1 тон. Отпадъците временно ще се съхраняват на площадка до административната сграда в контейнер тип „Бобър”1,1 м3.
  + - Отпадъци от решетки и сита: код 19 08 01; вид – твърди.

Отпадъците от предварителното механично почистване са с разнороден характер – предимно с характер на твърди битови отпадъци. Същите се транспортират с затворен шнеков транспортьор до компактор за отпадъци. Отпадъците се събират в закрити контейнери с обем 1,10 м3 тип „Бобър”. При напълване, контейнерът се извозва на сметището. Общото количество на уловените отпадъци ще е в порядъка на 0,14-0,19 м3/дн.

* + - Отпадъци от пясъкоуловители – код 19 08 02; вид твърди.

Пясъкът се отделя под действието на гравитационните сили и пада на дъното. Пясъчният пулп се подава към класификатор за пясък. Той е разположен в сграда фини решетки. Обезводнения пясък се събира в метални контейнери тип „Бобър” с обем 1,10 м3 и се извозват на сметището. Същият е негоден за употреба. Обемът на отделеният пясък ще е около 0,10 м3/дн.

* + - Отпадъци от утайки - утайки от битови отпадъчни води код 19 08 05.

Обезводнената утайка (кек) се постварува с намалено количество вар. Кекът се събира в метални улей под пресата и с лентов транспортьор се подава в смесителя за вар. Варуваният кек се натоварва на самосвал и се извозва до депото.

Обяснителна записка на технологичната схема

**Пречистване на водите.**

**А. Механично пречистване**

**Груби механизирани решетки** – предназначени за прецеждане на отпадъчните води. Те улавят всички едри материали с размери по-големи от разстоянието между прътите с процеп 40 mm.

**Фини решетки** – управлението им е автоматизирано. Те са с процеп 6 mm.

**Пясъкозадържател**

**Б. Биологично пречистване**

**Биобасейни „Продължителна аерация” –** в биобасейна заедно с вторичните хоризонтални утаители протича биологичното пречистване на водите, при което се отстраняват органичните замърсяващи вещества. Биобасейните работят при режим на пълно биологично пречистване с нитрификация, денитрификация и съвместно аеробно стабилизиране на утайките – „Продължителна аерация”. Останалото съдържание на фосфор се третира, чрез добавяне на железен трихлорид.

**Вторични хоризонтални утаители –** утаители са оборудвани с механични утайкочистачи, които придвижват активната утайка паднала върху дъното към камерата на утаителя, а плаващите по повърхността към устройство за отделяне на плаващи. От камерата за утайките под хидростатично налягане активната утайка се изпуска по стоманени тръби, завършващи с телескопични устройства в обща камера, откъдето с тръбопровод се отвежда към черпателния резервоар на помпената станция за излишна активна утайка (ИАУ) и рециркулираща активна утайка (РАУ).

Плаващите се отделят на повърхността във вид на емулсия замърсена и с изплавали механични примеси (леки влакна, клечки, активна утайка и др.). Те се отстраняват с въртяща се около остта си полутръба и се изпращат с помпа към ротострейнер.

**Инсталация за UV – обеззаразяваме –** обеззаразяването е предвидено султравиолетови лампи.

**6.2. Третиране на утайките**

Отделената в процеса на пречистване по метода „продължителна аерация” стабилизирана излишна утайка е с висока влажност (около 99 - 99,20 %), което я прави неподходяща за директно подаване към инсталацията за обезводняване.

Като подготовка на утайките преди химичното им обезводняване е предвидено уплътняване и акумулиране на ИАУ в силоз преди обезводняването.

**Схемата на подготовка и обезводняване включва:**

* + - **Утайкоуплатнител;**
    - **Силоз за акумулиране на уплътнени утайки;**
    - **Камерна филтърпреса за обезводняване.**

**Помпена станция за РАУ и ИАУ**

Отделената от вторичните утаители активна утайка постъпва в помпена станция за рециркулирана активната утайка /РАУ/ и излишна активна утайка /ИАУ/, в която са предвидени две групи потопени центробежни помпи – една за РАУ и втора за ИАУ.

Обемът на ИАУ в зависимост от капацитета е в границите 68-90 м3/ден. С работна помпа за ИАУ този обем се препомпва за период от 2 до 3 часа към утайкоуплътнителя.

Количеството на излишната утайка зависи от много фактори и се променя, но тук е предвиден контрол с отчитане концентрацията в биобасейна и нивото на утайките във вторичния утаител /ВХУ/.

**Уплътняване на излишната активна утайка**

Съоръжението е тип гравитационен утайкоуплътнител. Тук постъпват помпажно стабилизираните излишни активни утайки от ПС за ИАУ. Използва се един вертикален утайкоуплътнител, като гравитационен уплътнител за излишната активна утайка.

Оборудван е с механичен утайкочистач и система за отвеждане на утайковата вода.

Проектната технология за експлоатация на уплътнителя е следната:

Излишната активна утайка постъпва периодично според режима на изваждане на утайки от ПС за рециркулация при вторичните утаители. Напорната тръба завършва в приемна камера пред централната тръба на уплътнителя, която намалява скоростта и предпазва от разбухване на уплътнената вече утайка. Под действието на гравитацията частиците в утайката се спускат към дъното, и освобождават избистрена надкалова вода, която се отделя чрез водоприемни корита с назъбен преливник и се отвежда в канализацията на станцията. Уплътнената утайка се придвижва към централната яма с утайкочистача. От ямата по смукателна тръба уплътнената утайка се препомпва с помпa към смесителен съд за утайки и реагенти ( FeCL3 и хидратна вар).

|  |  |  |
| --- | --- | --- |
| *Уплътнена активна утайка:* | *2015г.* | *2040г.* |
| Концентрация | *20* kg/m3 | 20 kg/m3 |
| Обем уплътнена утайка | *27* m3/d | 36 m3/d |

**Обезводняване на утайки с камерна филтър – преса.**

Инсталацията за обезводняване с камерна филтър – преса се оразмерява за 5-дневна работна седмица при използуване на машини по два цикъла на ден. Камерните преси са с цикличен режим на работа. Удобството при тях е, че могат да обезводняват утайка, кондиционирана с полимер или с минерални коагуланти (комбинация железен трихлорид и вар). В случая се обезводняват уплътнени стабилизирани утайки с начална влажност средно 98 % (концентрация 20 кг/м3).

Инсталацията се състои от :

- Реагентно стопанство със съдове за съхранение и дозиране на коагуланти;

- Смесителен съд;

- Реакторна камера;

- Камерна преса с автоматично управление.

Кондиционирането е с FeCL3 и вар.

Уплътнената стабилизирана утайка от силоза за утайка се подава дозирано с помпа към смесителния съд. Това е метален съд с обем 2,0 м3 оборудван с мощна бавнооборотна бъркалка. Тук се подават и смесват утайката с двата коагуланта. Осигурено е регулирането на дебита на всички постъпващи потоци. Регулирането е посредством инвентори на подаващите помпи. Хомогенизираната смес утайка и коагуланти прелива в черпателна камера 2,00 м3 и с помпи се подава в реакторната камера. Тук коагулираната утайка престоява за протичането на процеса коагулация. При това се отделя вода, която прелива и се отвежда в канализацията. От дъното готовата утайка се подава за обезводняване към камерната филтър – преса със захранващата високонапорна помпа.

Времетраенето на един цикъл за обезводняване е до 4 часа и включва:

* + затваряне и притискане на платната на пресата с хидравличен цилиндър;
  + нагнетяване в камерното пространство на кондиционираната утайка с високонапорна помпа;
  + поддържане на максимално налягане за период около 30 мин.;
  + освобождаване на натиска върху плочите от хидравличния цилиндър;
  + обдухване със сгъстен въздух на платната;
  + автоматично преместване на плочите и разтоварване на образуваните пити с кек;
  + транспортиране на питите с кек до транспортното средство със специлизиран лопатков транспортьор под пресата.

|  |  |  |
| --- | --- | --- |
| **Обем на кека** | **2015г.** | **2040г.** |
| Дневно | 1,9 m3/d | 2,5 m3/d |
| Годишно | 690 м3/год | 920 м3/год |

Пречистване на водите се извършва по следната схема:

Вд ПСОВ

Филтрат Отпадъци

от решетките

ГРУБИ РЕШЕТКИ

Отпадъци

от решетките

ФИНИ РЕШЕТКИ

Въздух

Рециркулираща Пясъко и маслозадържател Масла

Утайка Пясък

СЕЛЕКТОРИ

смес Биобасейн Въздух

Реагент


Утаители Плаващи вещества

Контактен резервоар Хлор

Излишна утайка

Изход ПСОВ

**Технологична схема на третирането на утайките в ГПСОВ**



**Възможни начини за оползотворяването на утайката от пречиствателна станция за отпадъчни води – гр. Трявна**

Управлението на утайките от пречиствателна станция за отпадъчни води – гр. Трявна трябва подробно да се разпише в програмата за управление на утайките на оператора „В и К“ ООД – гр. Габрово

**Термично изсушаване на утайките**

Съществуват различни методи за термично получаване от утайките на краен сух продукт, удобен за транспортиране и използване: конвективен, кондуктивен, сублимационен и др. Изсушените утайки могат да се прилагат в земеделието. Технологията изисква достатъчно сложно оборудване и гориво. Отделят се емисии в атмосферния въздух. Всички термични методи са скъпи и към настоящия момент не са възможни и ефективни за община Трявна.

**Изгаряне на утайките**

Това е окислителен процес, при който органичните вещества при висока температура преминават във въглероден диоксид, азот и водни пари. Методът се прилага, когато утайките съдържат трудно окисляващи се органични вещества или когато няма възможност за други начини за използването на утайките. Освен това към емисиите, отделяни във въздуха при този процес, се поставят по-високи изисквания (*Наредба № 6 за условията и изискванията за изграждането на инсталации за изгаряне и инсталации за съвместно изгаряне на отпадъци ДВ бр. 46/2004 г.*). Реализацията и експлоатацията на такава инсталация също изисква значителни средства.

**Компостиране на утайките. Употреба в земеделието.**

Стабилизираните утайки могат да се компостират съвместно с кори от дърво, дървесни стърготини, сортирани БО или други обемни целулозни отпадъци, с което се подобряват качествата им на почвен подобрител.

Редът и начина за оползотворяване на утайките от ПСОВ са регламентирани в Наредба за реда и начина за оползотворяване на утайки от пречистването на отпадъчни води чрез употребата им в земеделието.

В практиката утайките се използват главно за две цели: наторяване и рекултивиране на селскостопански площи.

За да се използва утайката за подобряване качеството на почвата следва да бъдат спазени следните ограничения:

1. утайките да не представляват опасни отпадъци;
2. концентрациите на тежките метали в почвата преди и след влагането на утайката да не надвишават ПДК;
3. концентрациите на тежките метали и устойчиви органични замърсители в утайките да не надвишават ПДК;
4. утайките да не са предварително третирани;
5. почвата да е с рН под 6;
6. да не съществува опасност от замърсяване на прилежащи повърхностни и подземни водни обекти.

По отношение на т. 1, 2 и 3 генерираните в ПСОВ-Трявна утайки, предвид характера на заустваните в градската канализация води, не би трябвало да съдържат тежки метали и съставки, които биха ги категоризирали като опасни отпадъци.

**Пределно допустими концентрации на тежки метали в почвата за (мг/кг сухо в-во)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № | pH | Пределно допустими концентрации (ПДК) мг/кг сухо вещество | | | | | | | |
| кадмий | мед | никел | олово | цинк | живак | хром | арсен |
| 1 | 6-7,4 | 2 | 100 | 60 | 80 | 250 | 1 | 200 | 25 |
| 2 | >7,4 | 3 | 140 | 75 | 100 | 300 | 1 | 200 | 25 |

* *Активната реакция (pH) на почвата се определя в суспензия, при съотношение почва: вода 1 : 5 и време на взаимодействие с вода 5 часа.*

**Пределно допустими концентрации на тежки метали и устойчиви органични замърсители в утайките, предназначени за употреба в земеделието**

|  |  |  |
| --- | --- | --- |
| **№** | **Параметри** | **За използване в земеделието ПДК(мг/кг сухо вещество)** |
| 1 | Кадмий | 30 |
| 2 | Мед | 1600 |
| 3 | Никел | 350 |
| 4 | Олово | 800 |
| 5 | Цинк | 3000 |
| 6 | Живак | 16 |
| 7 | Хром | 500 |
| 8 | Арсен | 25 |
| 9 | ПАВ(полициклични ароматни въглеводороди) | 6.5 |
| 10 | ПХБ(полихлорирани бифенили) | 1 |

**Микробиологични и паразитологични изисквания, които трябва да бъдат удовлетворени при третиране на утайки, предназначени за оползотворяване в земеделието**

|  |  |  |
| --- | --- | --- |
| **№ по ред** | **Показател** | **Единица мярка** |
| 1. | Salmonella spp. | не се допуска в 20 гр. |
| 2. | Escherihia coli титър | над 1 гр. |
| 3. | Clostridium perfringens титър | над 1 гр. |
| 4. | Жизненоспособни яйца на хелминти | 1 на 1 кг.(сухо в-во) |

Утайките могат да намерят широко приложение при рекултивацията на нарушени терени. Изискванията към утайките за рекултивация на деградирали, замърсени и др. увредени площи са по-малко строги.

**Задължение на производителя и ползвателя на утайки – в случаи, че се използват в земеделието.**

**Операторът на ПСОВ е длъжен:**

Да осигури изпитване от лицензирани лаборатории на генерираните утайки, предназначени за употреба в земеделието по следните показатели:

1. Сухо вещество, органично вещество;
2. pH;
3. общ, амониев и нитратен азот;
4. фосфор, калий – общи и подвижни форми;
5. калций, магнезий, сяра от сулфати;
6. кадмий, мед никел, олово, цинк, живак, хром, арсен;
7. ПАВ (полициклични ароматни въглеводороди) и ПХБ (полихлорирани бифенили);
8. Salmonella spp., Escherihia coli титър, Clostridium perfringens титър, Жизненоспособни яйца на хелминти.

Изпитванията се правят през определени периоди, които за тежките метали и арсена са не по-дълги от 6 месеца, а за останалите случаи, в зависимост от количеството генерирани утайки в тонове сухо вещество.

Да предостави на потребителите – земеделски производители, информация за резултатите от изпитванията.

Незабавно да информира потребителите на утайки и контролния орган РИОСВ при възникване на проблеми в състава на отпадъчните води, които водят до промяна в утайките.

Да пази протоколите от изпитванията 5 години и да ги предоставя на компетентните органи при поискване.

**Потребители на утайки –** земеделски производители, собственици на земеделски земи са задължени:

* да получат разрешение за ползване на утайки по Закона за опазване на земеделските земи;
* да осигури изпитване на почвата от местата, където ще се внасят утайките за обогатяване. Тези изпитвания трябва да включват следните показатели: pH; количество Cd, Cu, Ni, Pb,Zn, Hg, Cr, As; количество N, P, K – общи и подвижни форми; органично вещество.

Изпитването на почвата се извършва при първоначално приемане на утайките и на всеки 5 години.

**Депониране на утайките**

Депонирането не е от приоритетните начини и съгласно Директивите на ЕС, тъй като с отпадъците се заемат нови територии. Освен това не се оползотворяват ценните органични съставки на утайките.

Третирането на генерираните от ПСОВ утайки ще се извършва по възможно най-екологосъобразния начин. Същите ще бъдат използвани основно за рекултивация на нарушени терени при наличие на такива. Съществува възможност утайките да бъдат предавани на лица, притежаващи разрешение за събиране и третиране на утайки от ПСОВ. В случай че не могат да бъдат приложени методи за третиране на утайките с цел по-нататъшното им използване, същите ще бъдат депонирани на депо за отпадъци.

Обаче отчитайки икономическите условия в община Трявна и липсата на нагласа и опит в административните структури, производствено-добивния сектор, селското стопанство и в дребни частни стопанства, както и необходимостта от разработване на конкретни планове и програми за оползотворяване на утайките, може да се каже, че в близките 3-4 години единственият реално приемлив начин е депонирането им на депо, като част от технологичната верига за тяхното оползотворяване.

Депото за ТБО на Община Трявна предстой да бъде закрито и рекултивирано. В тази връзка известни количества от генерираната утайка от ПСОВ ще бъдат оползотворени при извършване на дейностите по рекултивация на Общинско депо за ТБО гр. Трявна.

Към настоящият момента утайките от ПСОВ – гр. Трявна се извозват на регионалното депо в гр. Габрово.

***Рекултивация на депо за твърди битови отпадъци на Община Трявна***

Депото за отпадъци на Община Трявна се експлоатира от 1970 г., намира се в местността Габрака в землището на с. Черновръх. Съгласно плана за земеразделяне площадката на депото е обособена в имот с идентификатор 81058.374.315, с начин на трайно ползване сметище, с площ 16,78 дка. Довеждащия път до депото е съществуващ общински път. На площадката на депото няма изградена инфраструктура. С цел изпълнение на плана за привеждане на обекта в съответствие с нормативните изисквания депото е оградено с бодлива тел и е засаден зелен пояс. Площадката на депото граничи със земеделски и горски територии. Депото е собственост на Община Трявна.

Поради това, че депото за ТБО на Община Трявна не отговаря на изискванията на Наредба № 6 за условията и реда за изграждане и експлоатация на депа за отпадъци то следва да бъде закрито и рекултивирано. С въвеждането в експлоатация на регионалното депо за неопасни отпадъци на общините Габрово и Трявна за Депото за ТБО на Община Трявна има издадена Заповед № 544/27.08.2015г. на РИОСВ – гр. Велико Търново за преустановяване на неговата експлоатация, както и да се предприемат действия по закриването на депото и неговата рекултивация.

Към момента Община Трявна има изготвен работен проект за закриване и рекултивация на депото за отпадъци. За оформяне на рекултивационната повърхност с устойчиви откоси и отговарящи на изискванията на Наредба № 6 (преоткосиране на стръмни откоси) е необходимо разширяване на обекта върху допълнителни площи освен заетите в момента. Oбщина Трявна е променила предназначението на имотите, които ще бъдат засегнати от рекултивацията и същите са отчуждени след изплащане на дължимите обезщетения на собствениците на имотите съгласно влязлата в сила Заповед № 424/16.09.2014 г. за отчуждаване на Кмета на Община Трявна.

Техническото решение за рекултивация на съществуващото депо за отпадъци на Община Трявна включва следните мероприятия:

* Стабилизиране на съществуващия откос на отпадъците чрез преоткосирането му;
* Изграждане на опорни диги и контролен път на депото;
* Отводняване на дерето под откоса на отпадъците;
* Система за улавяне на замърсените води;
* Събирателен резервоар за филтрационни води;
* Система за улавяне и извеждане на депонирания газ;
* Рекултивационна повърхност;
* Стабилитетни изчисления;
* Канавки за повърхностни води;
* Ограда;
* Биологична рекултивация.

За депото се изпълнява план за контрол и мониторинг.

Мониторингът включва минимални изисквания, необходими за наблюдение и контрол при депониране на отпадъка в съответствие с нормативните изисквания за осигуряване опазването на компонентите на околната среда. Системата за собствен мониторинг включва наблюдения и изследвания в процеса на експлоатация на депото и след закриването му върху следните компоненти на околната среда:

*Метеорологични данни:*

Метеорологичните данни се изискват от най-близката регионална станция на БАН с център Плевен.

*Повърхностни води:*

Основната водна артерия, преминаваща през територията на гр. Трявна е река Тревненска, категоризирана като водоприемник II категория.

На отстояние 1,5 км. – посока североизток от депото се намира повърхностен воден обект – река Даевска.

Наклона на депото съвпада с наклона на естествения поток на повърхностните води. Мониторингът на повърхностните води се извършва чрез измерване на показателите на най-близко разположения до депото повърхностен воден обект – р. Даевска. Мониторингът на река Даевска се извършва в точка след депото.

Мониторингът на инфилтрата се извършва непосредствено под депото.

*Мониторинг на подземните води:*

Мониторингът на подземните води се следи в три пункта, един преди депото и два след депото по посока на естествения поток на подземните води.

Разработен е и План за собствен мониторинг на компонентите на околната среда на територията на съществуващото депо за отпадъци на Община Трявна след закриването му.

Необходимо е да се осигури **финансирането на проекта за рекултивация на общинското депо за ТБО на Община Трявна с прекратена експлоатация.**

|  |  |  |  |  |  |  |  |
| --- | --- | --- | --- | --- | --- | --- | --- |
| **План за действие към Общинската програма за подобряване на йерархията на управление на другите потоци отпадъци и намаляване на риска за околната среда от депата за битови отпадъци** | | | | | | | |
| Оперативна цел | Дейности (мерки) | Бюджет | Източници на финансиране | Срок за реализация  (година) | Очаквани резултати | Индикатори за изпълнение | Отговорни институции |
| Подобряване йерархията на управление на другите отпадъци и намаляване на риска за околната среда от депата за отпадъци | Изследване на качествата на утайката от ПСОВ – Трявна с цел използването и в земеделието | 5 000 лв. | В и К ООД Габрово | 2015-2020г. | Намиране на алтернативно решение за утайките на ПСОВ – Трявна | Извършени изследвания на утайката | В и К ООД Габрово |
|  | Изработване на програма за управление на утайките от ПСОВ – гр. Трявна | - | В и К ООД Габрово | 2015-2020г. | Осигуряване на добро управление на утайките от ПСОВ – гр. Трявна | Изготвена програма за управление на утайките на ПСОВ – гр. Трявна | В и К ООД Габрово |
|  | Рекултивация на депото за твърди битови отпадъци на Община Трявна | 3 400 000 лв. | ПУДООС  Отчисления по чл. 60 от ЗУО | 2015-2020г. | Осигурено финансиране за рекултивацията на депото | Извършена рекултивация на депото. | Община Трявна |

Цел 3: Управление на отпадъците, което гарантира чиста и безопасна околна среда

# Общинска програма за подобряване капацитета на Община Трявна за управление на отпадъците и подобряване на качеството на информацията, подпомагаща вземането на информирани управленски решения



За изпълнението на цел 3 Управление на отпадъците, което гарантира чиста и безопасна околна среда в програмата са включени следните основни мерки:

###### 1. Постоянно повишаване на квалификацията на служителите

За запазване и повишаване на квалификацията на служителите, които имат отговорности по управление на отпадъците. Участие в различни обучения насочени към управлението на отпадъците. Посещения на различни места с цел натрупване на практически опит свързан с дейностите по отпадъците.

###### 2. Материална и информационна обезпеченост

Основните мерки са насочени към подобряване на информационната база за управление на отпадъците.

За ефективното управление на отпадъците е необходимо изграждането на интегрирана интернет-базирана информационна система на модулен принцип, която да включва пълен набор на информация, необходима както за изготвяне на анализи и прогнози, така и за проследяване на напредъка по изпълнението на НПУО 2014-2020 и Програмата за предотвратяване образуването на отпадъците (ППОО). Тази система ще бъде поддържана от ИАОС. За да се изгради системата са необходими няколко стъпки:

* интегриране на информационните системи на всички институции, които поддържат данни за управлението на отпадъците - МОСВ, ИАОС, НСИ, РИОСВ, общини и т.н.;
* създаване на архитектурата на информационната система ;
* систематизиране на наличните данни и включването им в информационната система.

|  |  |  |  |  |  |  |  |
| --- | --- | --- | --- | --- | --- | --- | --- |
| **План за действие към Общинската програма за подобряване капацитета на Община Трявна за управление на отпадъците и подобряване на качеството на информацията, подпомагаща вземането на информирани управленски решения** | | | | | | | |
| Оперативна цел | Дейности (мерки) | Бюджет | Източници на финансиране | Срок за реализация  (година) | Очаквани резултати | Индикатори за изпълнение | Отговорни институции |
| Повишаване на капацитета на администрацията на Община Трявна по управление на отпадъците, което гарантира чиста и безопасна околна среда. | Прилагане на подход за определяне на такса битови отпадъци основаващ се възможно по-близо до количествата изхвърляни битови отпадъци от домакинствата и за юридическите лица на основата на одобрената от Министерски съвет методика | - | - | 2016-2020 г. | Одобрена от общинския съвет такса битови отпадъци, основаваща се възможно най-близо до количествата изхвърляни битови отпадъци | Домакинствата и юридическите лица имат икономически стимул за намаляване на количествата изхвърляни общи битови отпадъци | Община Трявна |
|  | Прилагане на редуциран размер на такса битови отпадъци за домакинствата и за юридическите лица, участващи в системите за разделно събиране на рециклируеми битови отпадъци и на биоотпадъци | - | - | 2017-2020 г. | Одобрен от общинския съвет редуциран размер на такса битови отпадъци за домакинства и юридически лица, които участват в системите за разделно събиране на рециклируеми битови отпадъци и на биоотпадъци | Домакинствата и юридическите лица имат икономически стимул за разделно събиране на битовите отпадъци | Община Трявна |
|  | Разработване на общински наредби за управление на отпадъците в съответствие с изискванията на ЗУО | - | - | 2014 г. | Приета общинска наредба за управление на отпадъците. | Приета общинска наредба за управление на отпадъците. | Община Трявна |
|  | Внедряване на информационна система за управление на отпадъците в Община Трявна |  | ОП ”Добро управление 2014-2020“/Бюджети на общините | 2017 г. | Община Трявна и РИОСВ/ИАОС разполагат с достоверна информация в реално време за постъпващите отпадъци на техните съоръжения и инсталации за отпадъци | Община Трявна е внедрила и ползва информационната система. | Общини/НСОРБ/АСЕКОБ |
|  | Създаване и поддържане от община Трявна на електронен регистър за обектите, които подлежат на контрол по управление на отпадъците | - | - | 2017 г. - 2020 г. | Община Трявна има информация за обхвата на обектите, които подлежат на контрол по нормативната уредба за управление на отпадъците | Създаден регистър на обектите, които подлежат на контрол по управление на отпадъците от Община Трявна | Община Трявна |
|  | Изготвяне на годишен план и годишен отчет за осъществяване на контрол от общината по управление на отпадъците. | - | - | 2016 г.-2020 г. | Община Трявна осъществява контролната дейност по управление на отпадъците на основата на детайлно разработен план и отчита изпълнението на годишните цели за контролната дейност на основата на годишния план | Одобрен годишен план и годишен отчет за контрол по нормативната уредба за управление на отпадъците | Община Трявна |
|  | Създаване в Община Трявна на електронен регистър/актова книга за резултатите от осъществените проверки по управление на отпадъците, за дадените предписания, наложените глоби и санкции, резултатите от изпълнението на дадените предписания от общинските контролни органи по управление на отпадъците | - | - | 2017 -2018 г. | Общината има създадени условия за проследяване на резултатите от осъществената контролна дейност по нормативната уредба по управление на отпадъците. | Създаден в Община Трявна електронен регистър/актови книги относно резултатите от осъществения контрол по управление на отпадъците | Община Трявна |
|  | Предоставяне/закупуване на автомобил за общинската администрация, с който служителите отговарящи за отпадъците да извършват проверки | 20 000 лв. | Община Трявна | 2016 г.-2020 г. | Повишаване мобилността и възможност за извършване на планови и извънпланови проверки. | Закупен нов автомобил. | Община Трявна |

Цел 4: Превръщане на обществеността в ключов фактор при прилагане йерархията на управление на отпадъците

# Общинска програма за подобряване информираността и участието на населението и бизнеса относно дейностите по управление на отпадъците



Включените в Програмата мерки за повишаване на информираността и мотивацията на различните социални групи е от критична важност за подобряване на резултатите при управлението на отпадъците. Настоящата програма предвижда разширяване на обхвата на информационните дейности за обществеността и бизнеса.

Важна предпоставка за постигане на заложената цел са и част от предприетите до момента мерки, като провеждането на ежегодни кампании за почистване от отпадъци чрез участие на доброволци, училища и детски градини, участие на общината в конкурса „За чиста околна среда”, регулярните информационни кампании на организациите по оползотворяване.

Предлаганите мерки са:

* информационни кампании на различни теми свързани с управлението на отпадъците с цел постигане на целите на общинската програма за управление на отпадъците;
* осъществяването на консултациите с обществеността на местно ниво при разработването на общинската програма за управление на отпадъците и др.

Тези мерки имат за цел отчитането на мнението на хората и бизнеса и прякото им привличане в процеса на вземане на управленски решения.

Освен мерките, насочени пряко в двете основни направления – информиране и включване на обществеността при вземане на управленски решения в областта на управление на отпадъците, в програма са включени и редица мерки, които имат по-конкретна насоченост и произтичат от откритите празноти в управлението на отпадъците и тяхното преодоляване чрез провеждането на тематични информационни и доброволчески кампании.

Програмата за подобряване информираността и участието на населението и бизнеса относно дейностите по управление на отпадъците има изключително значение за общото подобряване на управлението на отпадъците и на практика подпомага, всички останали програми от Общинската програма за управление на отпадъците 2014–2020 г. Същевременно редица мерки, включени в други програми от Общинската програма за управление на отпадъците също допринасят за постигането на целта за превръщане на обществеността в ключов фактор при прилагане йерархията на управление на отпадъците. Мерки като публикуването на интернет страниците на общините на информация за разделното събиране на отпадъци от домакинствата и юридическите лица, провеждането на обучителни програми за предотвратяване на отпадъците и ефективното им използване като ресурс и др. са мерки, които спокойно биха могли да се включат в Програмата за подобряване информираността и участието на населението и бизнеса относно дейностите по управление на отпадъците, но с цел консистентност на отделните дейности и по-тясната им обвързаност с постигане на зададените цели същите са включени в съответните програми от Общинската програма за управление на отпадъците 2014-2020 г.

|  |  |  |  |  |  |  |  |
| --- | --- | --- | --- | --- | --- | --- | --- |
| **План за действие към Общинската програма за подобряване информираността и участието на населението и бизнеса относно дейностите по управление на отпадъците** | | | | | | | |
| Оперативна цел | Дейности (мерки) | Бюджет | Източници на финансиране | Срок за реализация  (година) | Очаквани резултати | Индикатори за изпълнение | Отговорни институции |
| Превръщане на обществеността в ключов фактор при прилагане йерархията на управление на отпадъците | Провеждане на информационни кампании за разделно събиране и подобряване на управлението на битовите отпадъци като ресурси в съответствие с мерките, предвидени в общинските програми за управление на отпадъците. | 5 000 лв. | Община Трявна | 2014-2020 г. | Гражданите и фирмите са информирани за реда, начина и ползите от разделното събиране и оползотворяване на битовите отпадъци | Проведени ежегодно информационни кампании за разделно събиране и подобряване управлението на битовите отпадъци | Община Трявна |
|  | Участие в Европейската седмица за намаляване на отпадъците | 3 000 лв. | Община Трявна | 2014-2020 г. | Намаляване на образуваните битови и други отпадъци | Участие в Европейската седмица за намаляване на отпадъците | Община Трявна |
|  | Участие в кампанията на МОСВ "За чиста околна среда" | - | ПУДООС | 2014-2020 г. | Участие с проекти в Националната кампания „За чиста околна среда” | Реализирани проекти в рамките на кампанията | Община Трявна |
|  | Информационни кампании за обществеността от ОО на МРО | - | Средства на ОО | 2016-2020 г. | Информиране на обществеността | Проведени информационни кампании от ОО на МРО | ОО |
|  | Публикуване на "зелен" телефон и е-мейл адрес, на който гражданите да могат да подават сигнали за нарушения на нормативните изисквания за отпадъците, както и на предложения за подобрения на политиките по отпадъците | - | Община Трявна | 2014-2020 г. | Гражданите и другите заинтересовани страни разполагат с достъпен инструмент за подаване на сигнали и предложения | Създаден зелен телефон | Община Трявна |

# VI. Координация с други планове и програми

Програмата за управление на отпадъците на Община Трявна е елемент от цялостната национална система за планиране, поради което в този раздел e представена връзката между Общинската програма за управление на отпадъците и другите програмни документи. Изпълнението на Общинската програма за управление на отпадъците ще допринесе в по-малка или по-голяма степен за постигането на целите на Националния план за управление на отпадъците, а с това и на другите национални планови документи, както и плановете на регионално и общинско ниво посочени по-долу в настоящия раздел.

**Национална програма за управление на отпадъците 2014-2020 г.**

Националният план за управление на отпадъците (НПУО) има ключова роля за постигане на ефективно използване на ресурсите и устойчиво управление на отпадъците, тъй като анализите на съществуващата ситуация показват, че в България съществува значителен потенциал за подобряване на предотвратяването и управлението на отпадъците, по-добро използване на ресурсите, разкриване на нови пазари и създаване на нови работни места, като същевременно бъдат намалени вредните въздействия на отпадъците върху околната среда.

Програмата за управление на отпадъците на Община Трявна е изцяло в съответствие със структурата, целите и предвижданията на Националния план за управление на отпадъците. Периодът й на действие съвпада с периода на действие на Националния план за управление на отпадъците.

**Национален стратегически план за поетапно намаляване количествата на биоразградимите отпадъци, предназначени за депониране 2010-2020 г.**

Планът е разработен с цел подобряване на околната среда в резултат на намаленото депониране и производството на продукти от биоразградими битови отпадъци, които представляват почти две трети от генерираните битови отпадъци и най-вече ограничаване на емисиите на парникови газове и подобряване на качеството на почвите в страната. В изпълнение на европейската директива за депата за отпадъци предвидените мерки в плана предвиждат количествата биоразградими битови отпадъци да намалеят до 50% от депонираните в страната такива отпадъци през 2013 г. и до 35% от депонираните в страната такива отпадъци през 2020 г. Анализите в Общинската програма за управление на отпадъците констатират, че част от мерките в Националния стратегически план за поетапно намаляване количествата на биоразградимите отпадъци, предназначени за депониране 2010-2020 г. вече са изпълнени, въведена е в експлоатация инсталация за третиране на зелени и на хранителни отпадъци на регионалното депо в гр. Габрово. Община Трявна има готовност за рекултивация на старото общинско депо за отпадъци.

**Национален стратегически план за управление на отпадъците от строителството и разрушаване на територията на Република България за периода 2011-2020 г.**

За първи път този план анализира в детайли състоянието на управлението на отпадъците от строителството и от разрушаването на сгради в страната. На база на обобщените данни от различни източници и техния анализ са направени експертни предположения и прогнози, предложени са законодателни промени и мерки за развитието на инфраструктурата за управление на този поток производствени отпадъци, визиращи 10-годишен период (2011-2020 г.). Основната цел е да се допринесе за устойчивото развитие на Република България чрез рециклиране и оползотворяване на 70% от строителните отпадъци към 2020 г., което да доведе до намаляване на въздействията върху околната среда, причинени от генерираните им, подобряване на ефективността на използване на ресурсите, увеличаване отговорностите на замърсителите, стимулиране на инвестициите за управление на отпадъците. Стратегическият план е разработен в съответствие с изискванията на Рамковата директива 2008/98/ЕС за отпадъците и европейската Тематичната стратегия за предотвратяване образуването на отпадъци и рециклиране. Планът предвижда нормативни, административни, технически и инвестиционни мерки за поетапно достигане на стратегическата цел. Част от мерките вече са изпълнени – приета е общинска Наредба за управление на отпадъците и поддържане на чистотата на територията на Община Трявна, в която са отразени изискванията на националното законодателство по отношение на третиране на отпадъците от строителството и от разрушаването на сгради, поетапните цели за оползотворяване и рециклиране; изискванията за влагане на рециклирани строителни материали в различните типове строежи; контрола; изискванията към възложителите на обществени поръчки за строителство, за предоставяне на информация и контрол. В общинската програма за управление на отпадъците са предвидени инвестиционни мерки за постигане на заложените цели ( изграждане на площадка за строителни отпадъци и закупуване на трошачка за строителни отпадъци).

**Национален план за управление на утайките от ПСОВ до 2020 г.**

Утайките от ПСОВ са отпадък, чието количество в България ще се увеличава поради изграждането на нови канализации и ПСОВ с цел подобряване на качеството на речните и морските води в страната. В тази връзка под координацията на МОСВ е разработен Национален план за управление на утайките до 2020 г. Планът предлага дългосрочен подход към управлението на този поток отпадъци в България. В частност Планът прогнозира количествата утайки, които се очаква да бъдат генерирани в резултат на пречистването на отпадъчни води до 2020 г., определя възможностите за оползотворяването им и поставя цел до 2020 г. този поток отпадъци да бъде 100% оползотворен по екологосъобразен начин, вместо преобладаващо да се депонира. Община Трявна има изградена пречиствателна станция за отпадъчни води – гр. Трявна, въведена в експлоатация през 2015 г. Същата е предоставена за стопанисване и експлоатация на В и К ООД – гр. Габрово, чрез Асоциацията по В и К. Тяхно задължение е да предприемат необходимите действия за оползотворяване на утайките от ПСОВ. Начините за оползотворяване са описани в общинската програма за управление на отпадъците.

**Трети национален план за изменение на климата 2013 – 2020 г.**

С Третия план за действие по изменение на климата се залагат основите на преход към нисковъглеродно и ресурсно-ефективно развитие на страната ни. Въпреки че в абсолютни стойности емисиите на парникови газове от сектор „Отпадъци” са намалели с почти 28% спрямо базовата 1988 година, сектор „Отпадъци” генерира емисии на парникови газове в страната с дял около 6-8% през последните години. Емисиите на парникови газове от депонираните битови отпадъци представляват около 77% от общото количество емитирани парникови газове от сектор „Отпадъци”, а от третирането на отпадъчни води - около 22%.

Основните мерки за сектор „Отпадъци“ в Третия национален план по изменение на климата са насочени към ограничаване на депонирането на битови отпадъци, преустановяване на експлоатацията на депа, неотговарящи на изискванията и закриване на депата с преустановена експлоатация.

Очевидна е връзката между Програмата за управление на отпадъците на Община Трявна и Третия национален план по изменение на климата. Изградена е и работи сепарираща инсталация и площадка за компостиране с цел намаляване на количествата депонирани отпадъци. Преустановена е експлоатацията на старото общинско депо обслужващо Община Трявна.

**Областна стратегия за развитие на област Габрово за периода 2014-2020 г.**

Разработването на Областната стратегия за развитие е регламентирано в Закона за регионалното развитие и Правилника за неговото прилагане. Стратегията кореспондира с предвижданията на регионалната политика на ЕС, националните цели и приоритети за

развитие и актуалното социално-икономическо състояние на област Габрово. Периодът на действие на настоящата стратегия е 7- годишен и съвпада с плановия период на ЕС.

Специфична цел 4.1: Доизграждане на регионална система за управление на отпадъците и възстановяване на нарушени терени, която включва изграждане на регионална система за управление на отпадъците в гр. Габрово, закриване и рекултивация на съществуващите депа, разделно събиране на отпадъци и др. Всяко едно от нещата заложени в тази цел са подробно разписани в общинската програма за управление на отпадъците. От 2015 г. е въведено в експлоатация регионалното депо за отпадъци, което обслужва Общините Габрово и Трявна.

**Общински план за развитие 2014-2020 г.**

Планът за развитие на Община Трявна е дългосрочен рамков документ, определящ целите и приоритетите на регионалната политика за Община Трявна.

Общинския план за развитие 2014-2020 г. предвижда мерки за постигане на следните основни цели: Намаляване или ограничаване образуването на отпадъци, както и степента на тяхната опасност и Почистване на стари замърсявания с отпадъци. Към Общинската програма за управление на отпадъците е разработена програма за предотвратяване образуването на отпадъци и програма за подобряване на йерархията на управление на други потоци отпадъци и намаляване на риска за околната среда от депата за битови отпадъци.

# VII. Система за наблюдение и контрол на изпълнението на Общинската програма за управление на отпадъците 2014-2020 г.

За всеки стратегически документ от голяма важност е не само да бъде разработен като се спазва методологията на стратегическото планиране, но и да бъде реализиран съобразно предварително поставените цели, срокове и ресурси. Поради това наблюдението и оценката на изпълнението на програмни документи са ключови етапи от цялостния процес на планиране, с оглед навременно предприемане на действия за преодоляване на възникващи проблеми при реализацията на мерките и постигане на програмните цели, а при необходимост - предприемане на действия за актуализация.

Необходимостта от прилагане на система за мониторинг и оценка на НПУО е предвидена като изискване в ЗУО. Съгласно чл.49, ал.4, т. 20 от закона, НПУО следва да съдържа: *система за отчет и контрол на изпълнението*, а съгласно т.21 - *система за оценка на резултатите и за актуализация на плана*.Тъй като Закона за управление на отпадъците изисква общинските програми за управление на отпадъците да се разработват в съответствие със структурата на НПУО , такава система трябва да бъде разработена и включена и в общинската програма за управление на отпадъците. В допълнение, чл. 52 от Закона за управление на отпадъците поставя рамкови изисквания към разработването на програми за управление на отпадъците от общините. Поставени са следните най-общо изисквания по отношение на наблюдението, отчета и контрола:

* Програмата се актуализира при промяна във фактическите и/или нормативните условия.
* Кметът на общината информира ежегодно в срок до 31 март общинския съвет за изпълнението на програмата през предходната календарна година.

*Текущо наблюдение на изпълнението на програмата.*

Наблюдаването на изпълнението на програмата за управление на отпадъците включва няколко важни аспекта.

* Ясно разпределение на отговорностите.

Кметът на Община Трявна организира наблюдението на изпълнението на общинската програма за управление на отпадъците.

* Събиране на информация за проследяване на напредъка на изпълнението на програмата.

Обхватът и източниците на необходимите данни ще се обуславят от включените в програмата цели и мерки и избраните индикатори за изпълнението на мерките и за постигане на програмните цели.

*Системата за отчет и контрол на изпълнението* - представлява система на текущо наблюдение (мониторинг) чрез събиране на информация за изпълнението на отделните мерки, заложени в програмата за управление на отпадъците на Община Трявна и отчет за степента на тяхното изпълнение. За всяка една от мерките в отделните програми са посочени очаквани резултати от изпълнението и, както и индикаторите за изпълнение на мярката. Именно за посочените резултати и конкретно определени индикатори ще се събира необходимата информация в рамките на системата за отчет и контрол на Общинската програма за управление на отпадъците. В допълнение към изпълнението на индикаторите за всяка мярка ще се наблюдава и спазването на предвидения график и степента на изразходване на ресурсите за всяка от мерките.

Информация за напредъка за изпълнение на мерките от Програмата за управление на отпадъците на Община Трявна ще се събира от еколога на Община Трявна. Той ще събира и систематизира събраната информация от всички дирекции, които имат отношение към изпълнението на конкретните програмни мерки. Екологът ще изготвя отчет за изпълнение на програмата за управление на отпадъците за предходната година, който ще бъде внасян на Общински съвет от Кмета на Община Трявна до 31 март, копие от отчета ще се изпраща на РИОСВ – гр. Велико Търново, а самият отчет ще се публикува на интернет страницата на общината **www.obtryavna.org**

Информацията, свързана с текущото наблюдение на изпълнението на всички мерки от Общинската програма за управление на отпадъците, ще се събира и обобщава на годишна база от еколога на Община Трявна. За целите на системата за отчет и контрол на изпълнението на мерките от ПУО.

*Система за оценка на резултатите и актуализация на плана*

Оценката на резултатите от изпълнението на Общинската програма за управление на отпадъците ще бъде фокусирана към събирането, съпоставянето и анализирането на информация през определен период от време за постигането на целите на програмата чрез количествени или качествени индикатори, определени за програмните цели.

Необходимост от актуализацията на програмата за управление на отпадъците може да възникне основно поради три причини:

* в резултат от въздействието на "външни" фактори като напр. промени в изискванията на европейското и българското законодателство, които налагат промяна в заложените стратегически и програмни цели на НПУО и в съответните програмни мерки;
* поради неизпълнение или значително изоставане в изпълнението на програмните мерки ;
* при констатации за отклонение в набелязаните тенденции на целевите индикатори, въпреки изпълнението на основните пакети от приоритетни мерки, което налага прилагането на допълнителни мерки към вече приетите или вместо някои от приетите мерки, които не дават очаквания предварително резултат.

Целесъобразно е годишният отчет за изпълнението на програмата за управление на отпадъците да се изготвя в следният формат:

* *Въведението* включва уводни бележки, в които се обяснява основанието за изготвяне на отчета, какви са целите на отчета и как е структуриран.
* Основната част на документа е *отчетът за изпълнението* и в нея се представят промени в средата за изпълнение през отчетната година; описание на предприетите от общината действия за мониторинг и контрол по изпълнение на програмата, вкл. проведени оценки и/или допитвания до населението; постигнатият напредък по изпълнение на целите и мерките въз основа на включените в програмата индикатори за изпълнение и анализ на тяхното изпълнение, както и причините за неизпълнението. Описанието на напредъка по изпълнението на целите и мерките се структурира в съответствие с целите, включени в общинската програма за управление на отпадъците. Всяка подпрограма с мерки се отнася към определена цел в програмата, така че изпълнението на мерките в отделните подпрограми се докладва към съответната цел в програмата.
* *Заключителна част*  се представят изводи от анализа на изпълнението и предложения за промени или адаптиране на програмата за текущата година в случай на необходимост.